text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
8 Ngelo xesha uSolomon+ wahlanganisela+ amadoda amakhulu+ akwaSirayeli, zonke iintloko zezizwe,+ izikhulu zooyise,+ boonyana bakaSirayeli, kuKumkani uSolomon eYerusalem, ukuze anyuse ityeya yomnqophiso+ kaYehova iphume kwisiXeko sikaDavide,+ oko kukuthi, eZiyon.+
2 Ngoko onke amadoda akwaSirayeli ahlanganisana kuKumkani uSolomon ngenyanga enguEtanim emthendelekweni,+ oko kukuthi, inyanga yesixhenxe.+
3 Ngoko onke amadoda amakhulu akwaSirayeli eza, nababingeleli bathwala+ iTyeya.+
4 Yaye bayinyusa ityeya kaYehova nentente+ yokuhlangana+ nazo zonke iimpahla ezingcwele ezazisententeni; kwaye ababingeleli nabaLevi+ bazinyusa.+
5 Yaye uKumkani uSolomon kunye nendibano yonke kaSirayeli, abo babegcina idinga labo lokuhlanganisana kunye naye, babephambi kweTyeya, bebingelela+ ngezimvu neenkomo ezazingenakulinganiswa okanye zibalwe ngenxa yobuninzi.+
6 Bandula ke ababingeleli bezisa ityeya+ yomnqophiso kaYehova endaweni yayo,+ kwelona gumbi lingaphakathi endlwini, eYona Ngcwele, phantsi kwamaphiko eekherubhi.+
7 Kuba iikherubhi zazolule amaphiko azo phezu kwendawo yeTyeya, kangangokuba iikherubhi zazigcina iTyeya nezibonda zayo zikhuselekile ngaphezulu.+
8 Kodwa izibonda+ zazizide, kangangokuba iincam zezibonda zazibonakala kwiNgcwele ngaphambi kwelona gumbi lingaphakathi, kodwa zazingabonakali ngaphandle. Yaye zisaqhubeka zilapho de kube namhla.+
9 Kwakungekho nto kwiTyeya ngaphandle kwamacwecwe amabini+ amatye awayebekwe nguMoses+ apho eHorebhe, xa uYehova wenza umnqophiso+ noonyana bakaSirayeli ngoxa babephuma kwilizwe laseYiputa.+
10 Kwathi xa ababingeleli bephuma kwindawo engcwele, ilifu+ lazalisa indlu kaYehova.
11 Kwaye ababingeleli+ abazange bakwazi ukuma ukuze balungiselele+ ngenxa yelifu, kuba ubuqaqawuli+ bukaYehova bazalisa indlu kaYehova.+
12 Ngelo xesha uSolomon wathi: “UYehova ngokwakhe wathi uya kuhlala kwintsunguzi yesithokothoko.+
13 Ndikwakhele indlu yokuhlala ephakamileyo ngokuphumelelayo,+ indawo yakho emisiweyo+ yokuba uhlale kuyo ukusa kwixesha elingenammiselo.”+
14 Wandula ukumkani wabuphethula ubuso bakhe, walisikelela+ lonke ibandla likaSirayeli, ngoxa lonke ibandla likaSirayeli lalimile.
15 Yaye wahlabela mgama wathi: “Makabongwe uYehova+ uTHIXO kaSirayeli, owathetha ngomlomo wakhe noDavide+ ubawo kwaye ngesandla sakhe uye wazalisekisa,+ esithi,
16 ‘Kususela ngemini endabakhupha ngayo abantu bam amaSirayeli eYiputa andinyulanga+ sixeko kuzo zonke izizwe zakwaSirayeli ukuba sakhe indlu+ yegama lam+ ukuba liqhubeke lilapho; kodwa ndiya kunyula uDavide ukuba aphathe abantu bam amaSirayeli.’+
17 Yaye kwakusentliziyweni kaDavide ubawo ukuba alakhele indlu igama likaYehova uTHIXO kaSirayeli.+
18 Kodwa uYehova wathi kuDavide ubawo, ‘Ngenxa yokuba bekusentliziyweni yakho ukwakhela igama lam indlu, wenze kakuhle, ngenxa yokuba kuye kwasentliziyweni yakho oko.+
19 Kuphela wena akuyi kuyakha ngokwakho indlu, kodwa unyana wakho ophuma esinqeni sakho nguye oya kulakhela indlu igama lam.’+
20 UYehova waliphumeza ilizwi lakhe+ awayelithethile, ukuze ndivele esikhundleni sikaDavide ubawo ndize ndihlale etroneni yakwaSirayeli,+ kanye njengoko uYehova wayethethile, nokuze ndilakhele indlu igama likaYehova uTHIXO kaSirayeli,+
21 nokuze ndiyimisele indawo iTyeya apho ukhoyo umnqophiso+ kaYehova awawenza nookhokho bethu ekubakhupheni kwakhe kwilizwe laseYiputa.”
22 USolomon wema phambi kwesibingelelo+ sikaYehova phambi kwalo lonke ibandla likaSirayeli, wazolulela emazulwini izandla zakhe;+
23 waza wahlabela mgama wathi: “Owu Yehova THIXO kaSirayeli,+ akukho Thixo unjengawe+ emazulwini phezulu okanye emhlabeni phantsi, ugcina umnqophiso nobubele bothando+ kubakhonzi bakho+ abahamba phambi kwakho ngentliziyo yabo yonke,+
24 wena oye wakugcina oko wakuthembisa umkhonzi wakho uDavide ubawo, kangangokuba wenza isithembiso ngomlomo wakho, kwaye ngesandla sakho uye wasenza sazaliseka, njenganamhla.+
25 Ke kaloku, Yehova THIXO kaSirayeli, kugcine kumkhonzi wakho uDavide ubawo oko wamthembisa kona, usithi, ‘Akuyi kubakho mntu wakho uya kunqunyulwa phambi kwam ukuba ahlale etroneni kaSirayeli,+ ukuba kuphela oonyana bakho baya kunyamekela indlela yabo ngokuhamba phambi kwam kanye njengoko wahambayo phambi kwam.’
26 Ke kaloku, Thixo kaSirayeli, khawenze isithembiso+ owamthembisa ngaso umkhonzi wakho uDavide ubawo singqineke kunokukholoswa ngaso.
27 “Kodwa ngaba ngokwenene uThixo uya kuhlala emhlabeni?+ Khangela! Amazulu,+ ewe, izulu lawo amazulu,+ alikulingene;+ kobeka phi, ke, kule ndlu+ ndiyakhileyo!
28 Kwaye umele uwuphulaphule umthandazo+ womkhonzi wakho nesicelo sakhe sobabalo,+ Yehova Thixo wam, ukuze uphulaphule isikhalo sokubongoza nomthandazo awuthandazayo umkhonzi wakho phambi kwakho namhlanje;+
29 ukuze amehlo akho abe nokuvulekela+ kule ndlu ubusuku nemini, kule ndawo wathi ngayo, ‘Igama lam liya kuba lapho,’+ ukuze uphulaphule umthandazo athandaza ngawo umkhonzi wakho ngale ndawo.+
30 Kwaye umele uphulaphule isicelo sobabalo+ somkhonzi wakho nesabantu bakho amaSirayeli abathandazela ngaso le ndawo; yaye kwanga ungeva ukwindawo ohlala kuyo, emazulwini,+ kwaye umele uve uze uxolele.+
31 “Xa umntu esona idlelane lakhe,+ lize libeke isiqalekiso kuye limenze afanelwe sisiqalekiso,+ yaye eze phambi kwesibingelelo sakho kule ndlu ekwisiqalekiso,
32 kwanga ungeva nawe usemazulwini, uze ubagwebe abakhonzi bakho ngokuvakalisa lowo ungendawo engongendawo ngokubeka indlela yakhe phezu kwentloko yakhe,+ nangokuvakalisa lowo ulilungisa elilungisa+ ngokumnika ngokuvisisana nobulungisa bakhe.+
33 “Xa abantu bakho amaSirayeli besoyiswa phambi kotshaba,+ ngenxa yokuba baqhubeka bekona,+ baze babuyele kuwe+ balibonge igama lakho+ bathandaze+ yaye bacele ubabalo kuwe kule ndlu,+
34 kwanga ungeva usemazulwini, uze usixolele isono sabantu bakho amaSirayeli+ ubabuyisele+ kumhlaba owawunika ookhokho babo.+
35 “Xa izulu livaliwe kangangokuba kungabikho mvula,+ ngenxa yokuba baye baqhubeka bekona,+ baze bathandaze kule ndawo+ balibonge igama lakho, babuye nasesonweni sabo, ngenxa yokuba uye waqhubeka ubaxhwalekisa,+
36 kwanga ungeva usemazulwini, uze usixolele isono sabakhonzi bakho, bona kanye abantu bakho amaSirayeli, ngenxa yokuba ubafundisa+ indlela elungileyo abafanele bahambe ngayo;+ uze uzise imvula+ kwilizwe lakho olinike abantu bakho njengelifa.
37 “Ukuba kunokwenzeka kubekho indlala+ elizweni, ukuba kunokwenzeka kubekho indyikitya yokufa,+ ukuba kunokwenzeka kubekho imbalela, isihumba,+ iinkumbi,+ amaphela;+ ukuba kunokwenzeka utshaba lwabo lubangqinge kwilizwe lamasango abo—naluphi na uhlobo lwesibetho, naluphi na uhlobo lwesifo—
38 nawuphi na umthandazo,+ nasiphi na isicelo sobabalo+ esinokubakho kuye nawuphi na umntu kubo bonke abantu bakho amaSirayeli,+ ngenxa yokuba ngamnye uyasazi isibetho sentliziyo yakhe,+ baze bazolulele kule ndlu izandla zabo,+
39 kwanga ungeva usemazulwini,+ kwindawo ohlala kuyo emisiweyo,+ uze uxolele+ yaye wenze,+ unike ngamnye ngokweendlela zakhe zonke,+ ngenxa yokuba uyayazi intliziyo yakhe+ (kuba nguwe kuphela oyazi kakuhle intliziyo yabo bonke oonyana boluntu);+
40 ukuze bakoyike+ yonke imihla yokuphila kwabo phezu komhlaba owawunika ookhokho bethu.+
41 “Kwanowasemzini,+ ongeyiyo inxalenye yabantu bakho amaSirayeli ovela kwilizwe elikude ngenxa yegama lakho+
42 (kuba baya kuva ngegama lakho elikhulu+ nangesandla sakho esomeleleyo+ nangengalo yakho eyoluliweyo), aze eze kuthandaza kule ndlu,+
43 kwanga ungeva usemazulwini, kwindawo ohlala kuyo emisiweyo,+ uze wenze ngokuvumelana nako konke oko akubizayo owasemzini;+ ukuze zonke izizwana zomhlaba zilazi igama lakho+ zize zikoyike njengabantu bakho amaSirayeli, ukuze zazi ukuba le ndlu ndiyakhileyo ibizwe ngegama lakho.+
44 “Ukuba kunokwenzeka abantu bakho baye emfazweni+ nxamnye notshaba lwabo ngendlela obathumela ngayo,+ baze eneneni bathandaze+ kuYehova bejonge kwisixeko osinyulileyo+ nendlu endiyakhele igama lakho,+
45 umele uwuve usemazulwini umthandazo wabo nokucela kwabo ubabalo, yaye umele ubagwebele.+
46 “Ukuba kunokwenzeka bakone+ (kuba akukho mntu ungoniyo),+ yaye ube nomsindo kubo uze ubanikele elutshabeni, baze abathimbi babo babathabathe njengabathinjwa babase kwilizwe lotshaba elikufuphi okanye elikude;+
47 baze ngokwenene babuyele ezingqondweni bekwilizwe abathatyathelwa kulo njengabathinjwa,+ babuye+ bacele+ ubabalo kuwe kwilizwe labathimbi,+ besithi, ‘Sonile+ saza senza isiphoso,+ senze ngokungendawo’;+
48 baze ngokwenene babuyele kuwe ngentliziyo yabo+ yonke nangomphefumlo wabo wonke kwilizwe leentshaba zabo ezabathabatha njengabathinjwa, bathandaze kuwe bejonge kwilizwe labo owalinika ookhokho babo, isixeko osinyulileyo nendlu endiyakhele igama lakho;+
49 umele uwuve usemazulwini, kwindawo ohlala kuyo emisiweyo,+ umthandazo wabo nokucela kwabo ubabalo, yaye umele ubagwebele,+
50 uze ubaxolele+ abantu bakho abakonileyo+ nako konke ukunxaxha+ kwabo abanxaxhe ngako nxamnye nawe;+ uze ubenze basizeleke+ phambi kwabathimbi babo yaye babasizele
51 (kuba bangabantu bakho nelifa lakho,+ owabakhupha eYiputa,+ ngaphakathi kwiziko lentsimbi),+
52 ukuze amehlo akho avuleke kwisicelo sobabalo+ somkhonzi wakho nakwisicelo sobabalo sabantu bakho amaSirayeli, ngokubaphulaphula kuko konke abakucelayo kuwe.+
53 Kuba wena ngokwakho wabahlula njengelifa lakho kuzo zonke izizwana zomhlaba,+ kanye njengoko wathethayo ngoMoses+ umkhonzi wakho xa wawukhupha ookhokho bethu eYiputa, Owu Nkosi enguMongami Yehova.”
54 Kwathi kamsinya nje akuba uSolomon egqibile ukuthandaza kuYehova ngawo wonke lo mthandazo nesicelo sobabalo, waphakama phambi kwesibingelelo sikaYehova, ekugobeni+ phantsi ngamadolo izandla zakhe zolulelwe emazulwini;+
55 wema+ waza walisikelela+ lonke ibandla likaSirayeli ngelizwi elikhulu, esithi:
56 “Makabongwe uYehova,+ oye wanika abantu bakhe amaSirayeli indawo yokuphumla ngokuvumelana nako konke oko wakuthembisayo.+ Akukho nalinye ilizwi+ eliye lasilela kuso sonke isithembiso sakhe esilungileyo awasithembisayo ngoMoses umkhonzi wakhe.+
57 Wanga uYehova uThixo wethu angaba nathi+ kanye njengoko wayenookhokho bethu.+ Wanga akangesishiyi okanye asilahle,+
58 ukuze intliziyo yethu+ ityekele kuye ukuba sihambe ezindleleni zakhe zonke+ size sigcine imiyalelo yakhe+ nemimiselo yakhe+ nezigwebo zakhe,+ awazinikela njengomyalelo kookhokho bethu.
59 Yaye kwanga la mazwi am endenze ngawo isicelo sobabalo phambi koYehova angaba kufuphi+ noYehova uThixo wethu imini nobusuku, ukuze abe nokuphumeza umgwebo kumkhonzi wakhe nomgwebo kubantu bakhe amaSirayeli njengoko kusengayimfuneko imihla+ ngemihla;
60 ukuze zonke izizwana zomhlaba zazi+ ukuba uYehova nguTHIXO oyinyaniso.+ Akakho omnye.+
61 Yaye intliziyo yenu imele iphelele+ kuYehova uThixo wethu ngokuhamba ngemimiselo yakhe nangokugcina imiyalelo yakhe njengoko kunjalo namhlanje.”
62 Ukumkani naye wonke uSirayeli owayekunye naye babenikela umbingelelo omkhulu phambi koYehova.+
63 USolomon wanikela umbingelelo wobudlelane+ ekwakufuneka awunikele kuYehova, amashumi amabini anesibini amawaka eenkomo nekhulu elinamashumi amabini amawaka ezimvu,+ ukuze ukumkani nabo bonke oonyana bakaSirayeli basungule+ indlu kaYehova.
64 Ngaloo mini ukumkani kwafuneka angcwalise umphakathi wentendelezo ephambi kwendlu kaYehova,+ ngenxa yokuba wayeza kuwenzela apho umbingelelo otshiswayo nomnikelo wokudla okuziinkozo namanqatha emibingelelo yobudlelane; kuba isibingelelo sobhedu+ esiphambi koYehova sasisincinane kakhulu ukuba singaqulatha umbingelelo otshiswayo nomnikelo wokudla okuziinkozo namanqatha+ ombingelelo wobudlelane.
65 Yaye uSolomon ngelo xesha waqhuba umthendeleko,+ yaye wonke uSirayeli ekunye naye, ibandla elikhulu+ ukususela ekungeneni eHamati+ kude kuse kwintlambo yaseYiputa,+ phambi koYehova uThixo wethu iintsuku ezisixhenxe nezinye iintsuku ezisixhenxe, iintsuku ezilishumi elinesine.+
66 Ngosuku lwesibhozo wabandulula abantu;+ yaye baqalisa ukumsikelela ukumkani baza baya emakhayeni abo, benemihlali+ yaye bechwayitile entliziyweni+ ngako konke ukulunga+ uYehova awayekwenzele uDavide umkhonzi wakhe namaSirayeli abantu bakhe.
Yithumele
Yithumele
1 Kumkani 8
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=11&Chapter=8&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D8%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Inkululeko
Intsingiselo yegama elithi inkululeko ixhomekeke kuloo nto kuthethwa ngayo ngelo xesha. Imizekelo yemibandela ekusetyenziswa kuyo igama elithi 'inkululeko' nantsi:
Freedom may refer to:
Contents
iFilosofi[tshintsha | edit source]
- ukuzikhethela ngokukhululekileyo
- ukwenza ngokukhululekileyo ngendlela othanda ngayo
- amalungelo
- ukuzibophelela koorhulumente ngokupheleleyo kwinklululeko yabantu ngokubanzi
- inkululeko kwezopolotiko
- inkululeko yokwenza into ngazwinye nidibene
- inkululeko yokuba lilungu lombutho othile okanye leendibano ezithile
- inkululeko yokuzikhethela
- inkululeko yokuthetha phandle ngaloo nto ikutshisayo
- inkululeko kwezoqoqosho freedom
- ukuziphatha ngendlela
- ukutitsha okanye ukufundisa ngokukhululekileyo, kwakunye nokuluncokola ulwazi onalo ngaphandle kwemiqathango ethile
- ilungelo lokubaneezimvo zakho kunjalo nje ukwazi ukwabelana ngazo ngokukhululekileyo
- ukuqhuba uphando nokupapasha ulwazi othe walufumana kuphando, konke oku ukwenza ngokukhululekileyo ungathintelwa nto
- ukwenza izinto ngokwethu ngokukhululekileyo
- ukuzimela ngokukhululekileyo
Umsebenzi ophuhliswa ngeKhompyutha[tshintsha | edit source]
- ilungelo (lokulawula iinkqubo (ii-software)zemiyalelo emakuhanjwe ngayo xa kusetyenziswa ikhompyutha), ukusetyenziswa kwezi nkqubo kwenzelwe ukuba akwazi umntu ukuvala ukuba kungabikho mntu ukwaziyo ukungena kwi-internet okwelo xesha limisiweyo.
Ezothutho[tshintsha | edit source]
- inqwelo-ntaka yeBrutsche freedom 40, umazenzele wenqwelo-ntaka yaseMelika
- inqwelo-ntaka yeColyaer freedom S100, yinqwelo-ntaka encinane nelula yaseSpain
- inqanawa yamazwe amanyeneyo ekudidi lokulwa kwiimfazwe phakathi kwamazwe amabini, iinqanawa zaselwandle zamazwe amanyeneyo aseMelika, ezijongene nemikhosi yemfazwe
- inqanawa ekwizinga lokuthutha impahla ngokukhululekileyo, isetyenziswa yinkampani yobukumkani amaKharibhi kuzwelonke
- USS Freedom, any of three US Navy ships
- inqanawa yenkululeko, intetho esetyenziswa kwisixeko esakha izakhiwo ezinokungaziki emanzini
- umazakhele wenqwelo-ntaka ngokukhululekileyo, isakhiwo senqwelo-ntaka esenziwe eMelika
- inkululeko yomsebenzi omindawonye, umsebenzi wethutyana ongagqitywanga ekuthiwa yi-NASA
iJografi[tshintsha | edit source]
- iNkululeko, eCalifornia
- iNkululeko, e-Idaho naseWyoming
- iNkululeko, e-Indiana
- iNkululeko, eKentucky
- iNkululeko, eMaine
- iNkululeko, eMichigan
- iNkululeko, eNew Hampshire
- iNkululeko, eNew York
- iNkululeko, e-Oklahoma
- iNkululeko, ePennsylvania
- iNkululeko, e-Utah
- [[iNkululeko, eWisconsin:
ubugcisa noyoliso[tshintsha | edit source]
imifanekiso kamabona-kude[tshintsha | edit source]
- umsebenzi wexeshana owenziwa ngokukhululekileyo, uthotho lwemifanekiso kamabona-kude yokuqala
- ZGMF-X10A inkululeko yeGundam, a mobile suit from the anime Mobile Suit Gundam SEED and its sequel, Gundam SEED Destiny
- ZGMF-X20A Strike Freedom Gundam, its successor unit
iincwadi[tshintsha | edit source]
- inkululeko (inoli kaJonathan Franzen), inoveli ebhalwe nguJonathan Franzen 2010
- inkululeko (inoveli kaWilliam Safire), inoveli ebhalwe nguWilliam Safire ngo1987
- iNkululeko™, inoveli ebhalwe nguDaniel Suarez ngo2010
- iNkululeko, itayitile yokuqala ethi iNkululeko, iVol. 1: inkululeko eyenzelwe inkcubeko yaseNtsona, imbali ebhalwe ngo1991 ngu-Orlando Patterson
umboniso-bhanya-bhanya kunye nomabonakude[tshintsha | edit source]
- iNkululeko (ngo1982 umboniso bhanya-bhanya), umboniso-bhanya-bhanya waseAustralia olawulwa nguScott Hicks
- iNkululeko (ngo2001 umboniso bhanya-bhanya), umboniso bhanya-bhanya waseArgentina wango-2001

robotstxt: allowed

filter: keep


text:
EDOMINICAN REPUBLIC
Akhululekile, Umsebenzi Uyavalwa Kwakhona
Ukukhululeka Singalindelanga
Kuyo yonke loo minyaka inzima yokuvalwa komsebenzi, uLennart noVirginia Johnson, uRoy noJuanita Brandt baqhubeka bengabathunywa bevangeli. ULennart uthi: “Mna noRoy Brandt sabizwa ngabasemagunyeni ukuze sihlohlw’ imibuzo. Abasemagunyeni kurhulumente kaTrujillo babememe uMzalwan’ uManuel Hierrezuelo.” Okulusizi kukuba, uManuel wabulawa ebudeni belo xesha lokuncinwa kwakhe. Wathembeka de kwasekufeni. Ngoko kwenzeka ntoni kuLennart noRoy? ULennart utyatyadula athi: “Ekufikeni kwethu, ngamnye kuthi wabuzwa imibuzo eyedwa, yaye kubonakala ukuba iimpendulo zethu zarekhodwa. Sabuzwa nje loo mibuzo sahamba, kodwa kwiinyanga ezimbini emva koko, amaphephandaba akhupha isaziso sokuba urhulumente kaTrujillo uyayeka ukuvala umsebenzi wamaNgqina kaYehova yaye singaqhubeka nokushumayela.”
Ngaphambi kokuba uvalwe umsebenzi eDominican Republic ngo-1950, kwakukho abavakalisi abayi-261 ababexakeke ngumsebenzi wokushumayela. Xa wavulwayo ngoAgasti 1956, babesele beyi-522. Yaba yimincili yodwa kubazalwana bakuva ukuba bangashumayela ngokukhululekileyo, emva kweminyaka emithandathu bevalelwe ejele, bebophelelekile yaye bencinwa.
Bathini abantu bakaYehova bakuva ngezi ziganeko zazingalindelekanga? Ngokukhawuleza, balungiselela ukuba umsebenzi wenziwe kakuhle! Bakhangela iindawo abaza kuhlanganisana kuzo baza benza iimaphu neefayile zebandla ezintsha. Yayibavuyisa nento yokuba bekwazi ukuoda iincwadi baze bazifumane. Bathi bakukhululeka, bashumayela ngamandla. Kwiinyanga nje ezintathu, ngoNovemba 1956, babesele beyi-612 abavakalisi ababexakeke ngumsebenzi wokushumayela.
Ngenxa Yentiyo, Abefundisi Baphum’ Iphulo
Ngokukhawuleza, abefundisi bamaKatolika baqalisa ukuceba amaqhinga okungcolisa amaNgqina. Bexhaswa sisivumelwano uTrujillo awasisayina neVatican, baqinisa ngamandla ekuphembeleleni urhulumente ukuba awacim’ igama amaNgqina. Umfundisi weCawa yamaKatolika, uOscar Robles Toledano, wathumela ileta kuMphathiswa Wezangaphakathi, uVirgilio Álvarez Pina, ecela ukuba urhulumente amxhase kumalinge akhe “okulumkisa abantu baseDominican kwizenzo eziyingozi zehlelo ‘lamaNgqina kaYehova’.”
UToledano wacacisa ukuba esona sizathu sakhe “kukwenza umsebenzi wamaNgqina kaYehova wokurhwebesha abantu ungahambeli ndawo.” Kwakuloo leta wayecele ukuba iincwadi zawo zingavunyelwa ukuba zingene kwelo lizwe, “ngokukodwa leya ithi ‘The Truth Shall Make You Free’ kunye neMboniselo.”
Ukuvalwa Komsebenzi Kwakhona
Iinkokeli zonqulo nabaxhasi bazo abakurhulumente kaTrujillo baba kunye kwiyelenqe lokuhlasela amaNgqina. NgoJuni 1957, uFrancisco Prats-Ramírez, umongameli weDominican Party, wabhalela uTrujillo ileta, esithi: “Ndiceba ukuba kubekho uthotho lweentlanganiso ukuze kuliwe imikhwa eyingozi yamaNgqina kaYehova yokungathand’ izwe.”
Yakhawuleza yavakala imiphumo yentiyo yabefundisi, kuba incwadi ethi Trujillo—Little Caesar of the Caribbean ithi: “Kwiinyanga zehlobo lika-1957 amaphephandaba aseDominican akhupha amanqaku athetha ngamagosa aphakamileyo kaRhulumente atyhola imisebenzi yamaNgqina kaYehova ngokuthi ‘ivukela urhulumente kwaye iyingozi.’ Yapatyalaka ibhobhile mhla umfundisi wamaJesuit uMariano Vásquez Sanz waqalekisa eli hlelo kwirediyo iLa Voz Dominicana [ilizwi laseDominican], esithi lizizicaka zamaKomanisi waza wathi amalungu alo ‘zizaphuli-mthetho ezikrelekrele ezingabangcatshi neziziintshaba.’ Kwangelo xesha, ooBhishophu Abakhulu uRicardo Pittini no-Octavio Antonio Beras babhala ileta ekhuthaza bonke oonyawo-ntle bakhusele amarhamente abo kolu ‘qhekeko lubi.’”
Imigudu emanyeneyo yeCawa noRhulumente yayifeza injongo yayo. NgoJulayi, iPalamente yaseDominican Republic yawisa umthetho ovala umsebenzi wamaNgqina kaYehova. Abazalwana baba zizisulu zokubethwa nokuxhatshazwa ngamapolisa. Kwabanjwa abazalwana noodade abayi-150.


text:
Abaphumelele Kwiklasi Ye-138 YeSikolo SeBhayibhile SeWatchtower SaseGiliyadi
NgoMatshi 14, 2015, iklasi ye-138 YeSikolo SeBhayibhile SeWatchtower SaseGiliyadi ibinetheko kwiziko lemfundo lamaNgqina kaYehova elisePatterson, eNew York. Abantu ababekho ababengaphezu kwabayi-14 000, babequka ababekwiindawo ezahlukahlukeneyo ababebukele kwi-intanethi. Ucwangciso lwaqala ngokuba kuculwe iingoma zoBukumkani ezine ezintsha, ibe kamva zaphinda zaculwa ngabantu bonke ababekho. *
UGeoffrey Jackson, ilungu leQumrhu Elilawulayo lamaNgqina KaYehova wayengusihlalo wocwangciso. Kumazwi akhe okuvula, wakhuthaza abafundi ukuba bangalunkonyi kubo ulwazi abalufumeneyo kodwa bafanele balusebenzise ukuze kuncedakale abanye.—2 Timoti 2:2.
UMzalwan’ uJackson wathetha ngomzekelo omhle kaMoses. Kangangexesha elithile, intente kaMoses yayisisazulu sonqulo sohlanga lakwaSirayeli. Kuyabonakala ukuba, uMoses wayengavumelekanga ukuba angene kwinxalenye ethile yeYona Ngcwele yomnquba; kuba elo lungelo lalinikwe umbingeleli omkhulu. Sekunjalo, akho ngxelo ithi uMoses wayikhalazela loo nto. Kunoko, wamxhasa ngokunyaniseka uAron kwisabelo sakhe esitsha njengombingeleli omkhulu. (Eksodus 33:7-11; 40:34, 35) Yintoni esiyifundayo koku? UMzalwan’ uJackson wathi: “Waxabiseni nawaphi na amalungelo eninawo, ningawankonyi kuni.”
“Ngaba Niza Koyikiswa Kukurhashaza Kwegqabi?” Lo ngumxholo wentetho eyanikelwa nguKenneth Flodin, oncedisa iKomiti Yokufundisa yeQumrhu Elilawulayo. Wavuma ukuba abafundi basenokujamelana neemeko ezilucelomngeni njengokutshutshiswa okanye izabelo ezinzima. Esebenzisa ibinzana elikwiLevitikus 26:36, wabongoza abafundi ukuba bazijonge ezo meko njengegqabi elomileyo kungekhona njengeemeko abangenakumelana nazo. Emva koko, uMzalwan’ uFlodin wabalaselisa umzekelo omhle kampostile uPawulos, owakwaziyo ukunyamezela iingxaki ezininzi kuba wayethembele ngoYehova.—2 Korinte 1:8, 10.
“Yintoni Usukelo Lwakho?” UMark Sanderson, ilungu leQumrhu Elilawulayo wanikela le ntetho. Wathetha ngomgaqo okwiMizekeliso 13:12, othi: “Ulindelo olubanjezelweyo lugulisa intliziyo.” Okubuhlungu kukuba abantu abaninzi baziva bephoxekile ubomi babo bonke ngenxa yokuba bezibekela usukelo abasenokungalufikeleli njengokuba sisityebi okanye ukuba ngumntu odumileyo.
Ngemihla kaYesu, abanye abantu babenolindelo oluphosakeleyo ngoYohane uMbhaptizi. (Luka 7:24-28) Ngokomzekelo, kusenokwenzeka ukuba babenethemba lokuba kuza kufika intandabulumko eyayiza kudlulisela iimfundiso ezingenasihlahla. Ukuba kwakunjalo, babeza kuphoxeka kuba uYohane wayefundisa isigidimi esinamandla esiyinyaniso. Kusenokwenzeka ukuba abanye babelindele indoda ekhangelekayo. Kodwa uYohane wayenxiba impahla eyayiqhelekile kumahlwempu. Noko ke, abo babefuna umprofeti abazange baphoxeke, kuba uYohane wayengengomprofeti nje kuphela kodwa wayesandulela uMesiya.—Yohane 1:29.
Ethetha ngoko banokukufunda, uMzalwan’ uSanderson wabongoza abafundi ukuba basukele izinto ezifanelekileyo. Kunokuba bafune ukuduma okanye baphathwe ngendlela ekhethekileyo kwizabelo zabo, eyona nto iphambili ifanele ibe kukusebenzisa uqeqesho abalufumeneyo ukuze kuncedakale abanye. Banokukwenza oko ngokuncokola nabanye ngezinto abazifunde eGiliyadi, ngokomeleza ukholo lwabazalwana noodade nangokubathanda. UMzalwan’ uSanderson wathi: “Bakhonze abazalwana noodade, yenza konke okusemandleni akho ukuze uphumeze ukuthanda kukaYehova ibe awusoze uphoxeke.”
“Yondla Abo Balambileyo.” Lo ngumxholo wentetho kaJames Cauthon, umhlohli kwiZikolo Zentlangano. UMzalwan’ uCauthon wabalaselisa ukuba wonk’ umntu ulambele ukuthandwa nokuxatyiswa. KwanoYesu wayekulambele ukuthandwa nokuxatyiswa. UYehova wayanelisa loo mfuno ngokuthetha amazwi amnandi kuYesu xa wayebhaptizwa.
UYehova usinike amandla okukhuthaza nokomeleza abanye ngamazwi, ibe ulindele ukuba siwasebenzise. (IMizekeliso 3:27) UMzalwan’ uCauthon wabongoza abafundi esithi: “Zifundiseni ukujonga izinto ezintle kwabanye nize nibancome.” Ukuncoma ngokunyanisekileyo kuya kunceda abazalwana bethu bazive bexatyiswa.
“Yibani Nomoya Wokuzincama.” Le ntetho yanikelwa nguMark Noumair oncedisa iKomiti Yokufundisa. Esebenzisa umzekelo kampostile uPawulos, uMzalwan’ uNoumair wakhuthaza abafundi ukuba banganeli nje ukwenza izinto ezimbalwa eziyimfuneko. Kunoko, njengoPawulos, baza konwaba xa bezinikela ekuncedeni abanye.—Filipi 2:17, 18.
Kwanaxa wayejamelene neengxaki uPawulos akazange anikezele. Ngenxa yokuba waqhubeka ezinikele de kwasekufeni, uPawulos wayenomoya wokuzincama. Wayefanele ukuthi: “Ugqatso ndilubaleke kwada kwesa ekugqibeleni.” (2 Timoti 4:6, 7) UMzalwan’ uNoumair wakhuthaza abafundi ukuba balinganise uPawulos ngokuba babuxhase ngokunyanisekileyo uBukumkani xa bekwizabelo zabo.
Amava. Le inxalenye yocwangciso yayisenziwa nguMichael Burnett ongomnye wabahlohli eGiliyadi, ibe kuyo abafundi benza imiboniso ngamava amnandi abawafumene entsimini ngoxa bebesePatterson.
Abafundi baba nemiphumo emihle kuba beye bazama ukushumayela ngolwimi lwalapho. Ngokomzekelo, omnye umfundi waxelelwa ukuba baninzi abantu abathetha iSpanish kwindawo awayeza kushumayela kuyo. Ngenxa yoko, ngaphambi kokuba aye kushumayela, wafunda amagama ambalwa eSpanish encedwa yiJW Language. Ngaloo mini wadibana nendoda eyayithetha iSpanish. Esebenzisa amagama ambalwa eSpanish, lo mfundi waqalisa incoko eyakhokelela ekubeni ifundelwe iBhayibhile le ndoda namalungu amane entsapho yayo.
Udliwano-ndlebe. UWilliam Turner Omnci. oncedisa iKomiti Yenkonzo yeQumrhu Elilawulayo, wadlan’ indlebe nabafundi abane, babebalisa amava abo angaphambi kokuba beze eGiliyadi nangoqeqesho abalufumeneyo.
Abafundi babalisa ngezinto abazifundileyo ezibakhuthazileyo. Ngokomzekelo, omnye wabafundi wabalisa ngoko akufundileyo kuLuka isahluko 10. Abafundi abayi-70 abathunyelwa nguYesu baba nemihlali bakuba nemiphumo emihle ngoxa babeshumayela. Nangona naye uYesu wayenemihlali, wafundisa abafundi bakhe ukuba, uvuyo lwabo bangalusekeli kuphela kwimiphumo emihle kodwa ekwazini ukuba uYehova uyakholiswa yimigudu yabo. Oku kusikhumbuza ukuba uvuyo lokwenene aluxhomekekanga kwiimeko, kodwa luxhomekeke ekubeni uYehova uyakholiswa sithi.
UMzalwan’ uTurner wasebenzisa amazwi akumaFilipi 1:6 ebhekisela kubafundi, ebaqinisekisa ukuba uYehova ‘uwuqalile umsebenzi omhle’ kubo, ibe uza kuqhubeka enabo.
“Hlalani Nijonge KuYehova.” USamuel Herd, ilungu leQumrhu Elilawulayo, wanikela intetho engumxholo. Wavuma ukuba asinakumbona ngokoqobo uYehova. Siza kuqhubeka njani sijonge kuye?
Enye indlela esinokumbona ngayo uYehova kukubukela izinto azidalileyo, kuba zisifundisa ngaye. Ukongezelela, uYehova ‘ukhanyisela amehlo eentliziyo zethu.’ (Efese 1:18) Okukhona siyifunda iBhayibhile, kokukhona sifunda okungakumbi ngoYehova ibe siziva sisondele kuye.
Sifuna ukuzifunda ngokukhethekileyo iincwadi zeVangeli, kuba zisinceda simbone kakuhle uYehova njengoko sifunda ngoko kuthethwa kuze kwenziwe nguNyana wakhe. UYesu wayebonisa ubuntu bukaYehova kangangokuba wathi: “Lowo undibonileyo mna umbonile noBawo.”—Yohane 14:9.
UMzalwan’ uHerd wakhuthaza ababekho ukuba bangamboni uYehova kumzekelo kaYesu kuphela, kodwa bazilinganise izinto abazibonileyo. Ngokomzekelo, kanye njengokuba uYesu wayezinikele ekondleni abanye, sifuna ukusebenza nzima ukuze sincokolele nabanye ngezinto esizifundileyo.
Uba yintoni umphumo xa siqhubeka sijonge kuYehova? Sinokuba nentembelo efanayo neyomdumisi owathi: “UYehova ndimbeka phambi kwam rhoqo. Ngenxa yokuba ungakwisandla sam sasekunene, andiyi kushukunyiswa.”—INdumiso 16:8.
Umqukumbelo. Emva kokuba abafundi befumene iidiploma zabo, omnye wabo wafunda ileta ebulelayo evela kwiklasi. Emva koko, uMzalwan’ uJackson waqukumbela ngokuxelela abaphumeleleyo ukuba abafanele bazive benyanzelekile ukuba bafundise abantu izinto ezintsha okanye abangazi kuziqonda. Amaxesha amaninzi baza kukhumbuza abazalwana noodade ngezinto abasele bezazi. Kwakhona uMzalwan’ uJackson wayibethelela into yokuba kufuneka bathobeke. Kunokuba bafune kujongwe kubo okanye kuqeqesho abalufumene eGiliyadi, abaphumeleleyo baza kubalathisela eBhayibhileni nakuncwadi olusekelwe eBhayibhileni abanye. Kunokuba bangabi lukhuthazo kwabo bangalifumananga ithuba lokuya esikolweni saseGiliyadi, abaphumeleleyo baza kunceda amaKristu akhonza nawo abone ukuba anokuzuza kuncwadi analo. Bonke ababekho baziva bekhuthazekile ibe babezimisele ukukhonza abazalwana noodade.
^ isiqe. 2 Abo babeza kuza bazinikwa kwasekuqaleni kweveki iingoma ezintsha.
^ isiqe. 32 Asingawo onke amazwe abonisiweyo emaphini.
^ isiqe. 34 Asingabo bonke abaphumeleleyo abafakiweyo.
Funda Okungakumbi
Yintoni Inkonzo Yobuvangeli?
Yintoni ebandakanyekileyo ekubeni ngumvangeli? Luluphi uqeqesho abalufumanayo?


text:
Ibali 43: UYoshuwa Uba Yinkokeli
UMOSES ufuna ukungena kwaKanan namaSirayeli. Ngoko uyacela: ‘Khawundivumele Yehova ndiwele iYordan, ndize ndilibone ilizwe elihle.’ Kodwa uYehova uthi: ‘Kwanele! Ungaphindi uyithethe le nto!’ Ngaba uyasazi isizathu sokuba uYehova athethe loo nto?
Kungenxa yento eyenzekayo xa uMoses wabetha iliwa. Khumbula, yena noAron abazange bambeke uYehova. Abazange babaxelele abantu ukuba nguYehova owayekhupha amanzi eliweni. Ngenxa yesi sizathu uYehova wathi akayi kubavumela bangene kwaKanan.
Ngoko kwiinyanga ezimbalwa emva kokufa kuka-Aron, uYehova uthi kuMoses: ‘Thabatha uYoshuwa, uze ummise phambi koEleyazare umbingeleli naphambi kwabantu. Yaye phambi kwabo, baxelele bonke ukuba uYoshuwa yinkokeli entsha.’ UMoses wenza njengokutsho kukaYehova, njengokuba umbona emfanekisweni.
Uthi uYehova kuYoshuwa: ‘Yomelela, musa ukoyika. Uya kukhokelela amaSirayeli elizweni lakwaKanan endiwathembise lona, yaye ndoba nawe.’
Kamva uYehova uxelela uMoses ukuba anyukele encotsheni yentaba iNebho elizweni lakwaMowabhi. Elapho phezulu uMoses unokukhangela ngaphesheya koMlambo iYordan aze alibone ilizwe elihle lakwaKanan. UYehova uthi: ‘Eli lilizwe endathembisa ukulinika abantwana baka-Abraham, bakaIsake, nabakaYakobi. Ndikubonisa lona, kodwa andiyi kukungenisa kulo.’
Apho encotsheni yeNtaba iNebho uMoses uyafa. Wayeneminyaka eli-120 ubudala. Wayesenamandla, yaye esabona kakuhle. Abantu baba buhlungu gqitha baze bamenzele isijwili uMoses. Kodwa bayakuvuyela ukuba noYoshuwa njengenkokeli yabo entsha.
Numeri 27:12-23; Duteronomi 3:23-29; 31:1-8, 14-23; 32:45-52; 34:1-12.
Imibuzo
- Kulo mfanekiso, ngoobani la madoda mabini ami noMoses?
- UYehova uthini kuYoshuwa?
- Kutheni uMoses ekhwela encotsheni yeNtaba iNebho, yaye uYehova umxelela ntoni?
- UMoses ufa eneminyaka emingaphi?
- Kutheni abantu bebuhlungu, kodwa banasiphi isizathu sokuvuya?
Imibuzo eyongezelelekileyo
- Funda iNumeri 27:12-23.
Sisiphi isabelo esinzima uYoshuwa awasifumana kuYehova, yaye uYehova ubanyamekela njani abantu Bakhe namhlanje? (Num. 27:15-19; IZe. 20:28; Heb. 13:7)
- Funda iDuteronomi 3:23-29.
Kwakutheni ukuze uYehova angamvumeli uMoses noAron ukuba bawelele kwilizwe lesithembiso, yaye sinokufunda ntoni koku? (Dut. 3:25-27; Num. 20:12, 13)
- Funda iDuteronomi 31:1-8, 14-23.
Amazwi awathethwa nguMoses kumaSirayeli ngaphambi kokufa kwakhe abonisa njani ukuba walwamkela ngokuthobeka uqeqesho lukaYehova? (Dut. 31:6-8, 23)
- Funda iDuteronomi 32:45-52.
ILizwi likaThixo lifanele lisichaphazele njani? (Dut. 32:47; Lev. 18:5; Heb. 4:12)
- Funda iDuteronomi 34:1-12.
Nangona uMoses engazange ambone ngokoqobo uYehova, iDuteronomi 34:10 ibonisa ntoni ngolwalamano awayenalo noYehova? (Eks. 33:11, 20; Num. 12:8)
Funda Okungakumbi
Ikhadi LeBhayibhile LikaYoshuwa
UYoshuwa namajoni akhe azidiliza njani iindonga zaseYeriko? Printa eli khadi leBhayibhile uze ufunde ngeli gorha kuthethwa ngalo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
6 “Lumkani ukuba ubulungisa benu+ ningabenzi phambi kwabantu ukuze nibonwe ngabo; kungenjalo aniyi kuba namvuzo kuYihlo osemazulwini.
2 Ngoko ke xa usenza izipho zenceba,+ musa ukuvuthela ixilongo+ phambi kwakho, kanye njengoko besenza abahanahanisi kwizindlu zesikhungu nasezitratweni, ukuze bazukiswe ngabantu. Inene ndithi kuni, Sebewufumene ngokupheleleyo umvuzo wabo.
3 Kodwa wena, xa usenza izipho zenceba, masingakwazi isandla sakho sasekhohlo okwenziwa sisandla sakho sasekunene,
4 ukuze izipho zakho zenceba zibe semfihlekweni; yaye uYihlo okhangela emfihlekweni uya kukubuyekeza.+
5 “Xa nithandaza, nize ningabi njengabahanahanisi; ngokuba bathanda ukuthandaza bemi+ kwizindlu zesikhungu nakwiimbombo zeendlela eziphangaleleyo ukuze babonakale ebantwini.+ Inene ndithi kuni, Sebewufumene ngokupheleleyo umvuzo wabo.
6 Noko ke, wena, xa uthandaza, ngena egumbini lakho langasese+ uze, wakuba uluvalile ucango lwakho, uthandaze kuYihlo osemfihlekweni;+ yaye uYihlo okhangela emfihlekweni uya kukubuyekeza.
7 Kodwa xa uthandaza, ungaphindaphindani nento enye,+ njengokuba besenza abantu beentlanga, kuba becinga ukuba baya kuviwa ngenxa yokusebenzisa kwabo amazwi amaninzi.
8 Ngoko, ze ningafani nabo, kuba uThixo uYihlo uyakwazi enikusweleyo+ ningekamceli.
9 “Ngoko ke, nina nize nithandaze ngale ndlela:+
“‘Bawo wethu osemazulwini, malingcwaliswe+ igama lakho.+
10 Mabufike ubukumkani bakho.+ Makwenzeke ukuthanda+ kwakho nasemhlabeni,+ njengasezulwini.
11 Siphe namhlanje isonka sethu sale mini;+
12 uze usixolele amatyala ethu, njengokuba nathi sibaxolele abanamatyala kuthi.+
13 Ungasingenisi ekuhendweni,+ kodwa sihlangule kulowo ungendawo.’+
14 “Kuba ukuba niyabaxolela abantu izigqitho zabo, noYihlo osemazulwini uya kunixolela;+
15 kanti ukuba anibaxoleli abantu izigqitho zabo, noYihlo akayi kunixolela ezenu izigqitho.+
16 “Xa nizila ukutya,+ musani ukuba lusizi ebusweni njengabahanahanisi, kuba bajika imbonakalo yobuso babo ukuze babonakale ebantwini ukuba bazile ukutya.+ Inene ndithi kuni, Sebewufumene ngokupheleleyo umvuzo wabo.
17 Kodwa wena, xa uzila ukutya, thambisa intloko yakho uze uhlambe ubuso bakho,+
18 ukuze ubonakale uzile ukutya, kungekhona ebantwini, kodwa kuYihlo osemfihlekweni;+ aze uYihlo okhangela emfihlekweni akubuyekeze.
19 “Musani ukuziqwebela ubuncwane+ emhlabeni, apho kudla khona inundu nomhlwa, nalapho amasela aqhekeza khona ebe.
20 Kunoko, ziqwebeleni ubuncwane ezulwini,+ apho inundu nomhlwa zingadliyo+ khona, nalapho amasela angaqhekeziyo ebe.
21 Kuba apho bukhoyo ubuncwane benu, nentliziyo yenu yoba lapho.
22 “Isibane somzimba liliso.+ Ukuba, ngoko, iliso lakho alinakumbi, umzimba wakho uphela uba sekukhanyeni;
23 kodwa ukuba iliso lakho lingendawo,+ umzimba wakho uphela uba sebumnyameni. Ukuba ngenene ukukhanya okukuwe kububumnyama, hayi indlela obubukhulu ngayo obo bumnyama!+
24 “Akukho bani unokukhonza iinkosi ezimbini; kuba usenokuyithiya enye aze ayithande enye,+ okanye anamathele kwenye aze ayidele enye. Aninakukhonza uThixo nobuTyebi.+
25 “Ngenxa yoku ndithi kuni: Musani ukuxhalela+ imiphefumlo yenu mayela noko niya kukudla okanye oko niya kukusela, okanye imizimba yenu mayela noko niya kukunxiba.+ Umphefumlo awungaphezulu na kunokutya nomzimba kunesinxibo?+
26 Qwalaselani ngenyameko iintaka+ zezulu, ngokuba azihlwayeli mbewu, azivuni yaye azihlanganisi koovimba; ukanti uYihlo osemazulwini uyazondla. Anixabisekanga ngaphezu kwazo na?+
27 Ngubani na kuni onokuthi ngokuba nexhala ongeze ikubhite enye kubude bobomi bakhe?+
28 Yini na ukuba nixhalele isinxibo? Fundani isifundo kwiinyibiba+ zasendle, indlela ezikhula ngayo; azibulaleki, azisonti;
29 kodwa ndithi kuni kwanoSolomon+ kulo lonke uzuko lwakhe wayengavathiswanga nanjenganye yazo.
30 Ukuba, ke, uThixo wenjenjalo ukwambesa utyani basendle, obuthi bubekho namhlanje buze ngomso buphoswe eontini, akayi kugqithisa na ukunambesa, nina nilukholo luncinane?+
31 Musani ke ukuxhala+ nisithi, ‘Siza kudla ntoni na?’ okanye, ‘Siza kusela ntoni na?’ okanye, ‘Siza kunxiba ntoni na?’
32 Kuba zonke ezi zizinto iintlanga ezizisukela ngentumekelelo. Kuba uYihlo osemazulwini uyazi ukuba ziyimfuneko kuni zonke ezi zinto.+
33 “Qhubekani, ke ngoko, nifuna kuqala ubukumkani nobulungisa+ bakhe, yaye zonke ezinye izinto ziya kongezelelwa kuni.+
34 Ngoko, musani ukuxhalela ingomso,+ kuba ingomso liya kuba namaxhala alo. Imini nganye inobayo ububi obuyilingeneyo.
Yithumele
Yithumele
Mateyu 6
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=6&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D6%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INXALENYE 1
“Elahlekileyo Ndiya Kuyifuna”
Imvu iyabhadula. Ithe isaty’ ingca, yazibona seyishiyeke yodwa. Ngoku ayiboni mhlambi, ayiboni naloo malusi. Kuyarhatyela. Njengoko ilahlekile ezingxondorheni, izibhaqa isengozini yokuhlaselwa zizilwanyana ezinoburhalarhume ezizulazula kuloo ndawo. Ekugqibeleni, iva ilizwi eliqhelileyo—ilizwi lomalusi, oza ebaleka aze ayifunqule, ayambathise ngesambatho sakhe aze agoduke nayo.
IZIHLANDLO ezininzi, uYehova uye wazifanisa nomalusi onjalo. KwiLizwi lakhe usiqinisekisa ngale nto: “Ndiya kuzifuna izimvu zam ndize ndizinyamekele.”—Hezekile 34:11, 12.
‘Izimvu Zedlelo Lam’
Ngoobani izimvu zikaYehova? Ngamafutshane, ngabantu abamthandayo nabamnqulayo. IBhayibhile iyibeka kanje le nto: “Masinqule size siqubude; masiguqe phambi koYehova uMenzi wethu. Kuba yena nguThixo wethu, thina singabantu bedlelo lakhe nezimvu zesandla sakhe.” (INdumiso 95:6, 7) Njengezimvu zokoqobo ezilandela umalusi, abakhonzi bakaYehova bafuna ukulandela uMalusi wabo. Ngaba bafezekile? Hayi. Ngamathuba athile, abakhonzi bakaThixo bakhe baba ‘zizimvu ezisasazekileyo,’ ‘izimvu ezilahlekileyo’ baba ‘nanjengezimvu ezibhadulayo.’ (Hezekile 34:12; Mateyu 15:24; 1 Petros 2:25) Sekunjalo, xa umntu elahleka, uYehova akamncami.
Ngaba uyiva ngaphakathi kuwe into yokuba uYehova usenguMalusi wakho? UYehova uzibonisa njani ukuba unguMalusi kule mihla? Khawuve ezi ndlela zintathu ayenza ngazo le nto:
Uyasondla ngokusifundisa. UYehova uthi: ‘Ndiya kuzondla edlelweni elilungileyo. Ziya kubutha apho kwindawo elungileyo yokuhlala, zidle edlelweni elityebileyo.’ (Hezekile 34:14) UYehova usoloko esondla ngokusinika iimfundiso ezahlukahlukeneyo nezifika ngexesha elililo. Ngaba likho inqaku olikhumbulayo, intetho okanye ividiyo eyaphendula umthandazo wakho? Ngaba enye yezo zinto zange ikuqinisekise ukuba uYehova ukukhathalele?
Uyasikhusela futhi uyasixhasa. UYehova uthembis’ esithi: “Ebhaduleyo ndiya kuyibuyisa, neyaphukileyo ndiya kuyibopha, negulayo ndiya kuyomeleza.” (Hezekile 34:16) UYehova uyabomeleza abo babuthathaka okanye abaphelelwe ngamandla ngenxa yamaxhala. Uyazibopha izimvu zakhe, ezinceda zichache ukuba bezikhutyekisiwe—mhlawumbi nangamanye amakholwa. Ibe uyaziqokelela ezo ziye zabhadula nezisenokuba zilwa neemvakalelo ezimbi.
Akasincami. UYehova uthi ngezimvu zakhe: ‘Ndiya kuzihlangula kuzo zonke iindawo ebezichithachitheke zaya kuyo. Elahlekileyo ndiya kuyifuna.’ (Hezekile 34:12, 16) KuYehova, imvu elahlekileyo ayingoncanyelweni. Uyazi xa imvu ilahlekile, uyayikhangela aze avuye akuyifumana. (Mateyu 18:12-14) Abanquli bakhe abanyanisekileyo ubabiza ngokuthi, “zimvu zam, zimvu zedlelo lam.” (Hezekile 34:31) Nawe uphakathi kwezo zimvu.
KuYehova, imvu elahlekileyo ayingoncanyelweni. Uyavuya akuyifumana
“Sizisele Imihla Emitsha Njengakudala”
Kutheni uYehova ekukhangela futhi ekucenga ukuba ubuyele kuye? Ufuna wonwabe. Uthembisa ukuba uya kuhlisa ‘imvula yeentsikelelo’ kwizimvu zakhe. (Hezekile 34:26) Siyinyani eso sithembiso. Sowububonile ubungqina baloo nto.
Khumbula izinto ezenzekayo xa wawuqala ukwazi uYehova. Ngokomzekelo, wavakalelwa njani xa wawuqala ukuva iimfundiso ezibangel’ umdla ngegama likaThixo nangenjongo yakhe ngabantu? Usakhumbula indlela ekwakuba mnandi ngayo ukuba kunye namanye amaKristu endibanweni? Ngokuya wawusazishumayela iindaba ezilungileyo ebantwini abanomdla, wawungabuyi wonwabile futhi waneliseke ngaphakathi?
Unokuzibuyisa ezo mini. Abakhonzi bakaThixo bamandulo bakhe bathi: “Sibuyisele kuwe, Yehova, yaye siya kukulungela ukubuya. Sizisele imihla emitsha njengakudala.” (IZililo 5:21) UYehova wawuphendula loo mthandazo, ibe abantu bakhe babuyela kuye baza bonwaba kwakhona. (Nehemiya 8:17) UYehova uya kwenza loo nto nakuwe.
Kodwa ke, ukuthetha akufani nokwenza. Khawuqwalasele ezinye zezinto ezenza kube nzima ukubuyela kuYehova nendlela onokuzoyisa ngayo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
13 Ngaloo mini uYesu, akuba emkile endlwini, waya kuhlala ngaselwandle;
2 yaye izihlwele ezikhulu zahlanganisana kuye, kangangokuba wakhwela isikhephe, wahlala phantsi,+ saza sonke isihlwele sema elunxwemeni.
3 Wandula ke wabaxelela izinto ezininzi ngemizekeliso, esithi: “Khangela! Umhlwayeli waphuma waya kuhlwayela;+
4 yaye njengoko wayehlwayela, yimbi imbewu yawela ecaleni kwendlela, zeza iintaka zayidla zayigqiba.+
5 Enye yawela kwiindawo ezilulwalwa apho kwakungekho mhlaba mninzi, yantshula ke kwaoko ngenxa yokungabi nabunzulu bamhlaba.+
6 Kodwa lakuphuma ilanga yagqatswa, kwaye ngenxa yokungabi nangcambu yabuna.+
7 Enye, yona, yawela phakathi kwameva, akhula ameva aza ayiminxa.+
8 Ukanti enye yawela kumhlaba omhle yaza yavelisa isiqhamo,+ enye yavelisa ikhulu, enye amashumi amathandathu, nenye amashumi amathathu.+
9 Lowo uneendlebe makaphulaphule.”+
10 Beza kuye abafundi bathi: “Kutheni na uthetha kubo ngemizekeliso?”+
11 Waphendula wathi: “Nina nikunikiwe ukuziqonda iimfihlelo ezingcwele+ zobukumkani bamazulu, kodwa bona abo bantu abakunikwanga.+
12 Kuba nabani na onako, uya kunikwa okungakumbi yaye uya kwenziwa aphuphume;+ kodwa nabani na ongenako, kwanoko anako kuya kuthatyathwa kuye.+
13 Kungenxa yoko le nto ndithetha kubo ngemizekeliso, ngenxa yokuba, nakuba bekhangela, bakhangelela ilize, nakuba besiva, bavela ilize, bengaqondi nokuqonda;+
14 kwaye sizaliseka kubo isiprofeto sikaIsaya, esithi, ‘Ukuva kona, niya kuva kodwa ningaqondi; ukukhangela kona, niya kukhangela kodwa ningaboni.+
15 Kuba intliziyo yesi sizwana ilukhuni, sizivingcile iindlebe zaso, sawavala amehlo aso; ukuze singaze sibone ngamehlo aso, sive ngeendlebe zaso, siqonde ngeentliziyo zaso, sibuye, ndize ndisiphilise.’+
16 “Noko ke, anoyolo amehlo enu+ ngenxa yokuba ayabona, neendlebe zenu ngenxa yokuba ziyeva.
17 Kuba inene ndithi kuni, Baninzi abaprofeti+ nabantu abangamalungisa ababenqwenela ukubona izinto enizibonayo, abazibona,+ nokuva izinto enizivayo, abaziva.+
18 “Nina, ngoko, wuphulaphuleni umzekeliso womntu owahlwayelayo.+
19 Ukuba ngoko ubani uyaliva ilizwi lobukumkani kodwa angaliqondi, uyeza ongendawo+ akuxhwile oko bekuhlwayelwe entliziyweni yakhe; le yileyo ihlwayelwe ecaleni kwendlela.
20 Leyo ke ihlwayelwe kwiindawo ezilulwalwa, ngulowo ulivayo ilizwi aze kwaoko alamkele ngovuyo.+
21 Onjalo akanazingcambu kuye kodwa uqhubeka okwexeshana, kuze kuthi kwakuvela imbandezelo okanye intshutshiso ngenxa yelizwi akhutyekiswe kwaoko.+
22 Leyo ke ihlwayelwe phakathi kwameva, ngulowo ulivayo ilizwi, kodwa ixhala lale nkqubo yezinto+ namandla akhohlisayo obutyebi ayaliminxa ilizwi, aze angabi nasiqhamo.+
23 Leyo ke ihlwayelwe emhlabeni omhle, ngulowo ulivayo ilizwi aliqonde, aze ngokwenene avelise isiqhamo, omnye avelise ikhulu, omnye amashumi amathandathu, omnye amashumi amathathu.”+
24 Wabenzela omnye umzekeliso, esithi: “Ubukumkani bamazulu bufaniswa nomntu owahlwayela imbewu entle entsimini yakhe.+
25 Kwathi ke xa baleleyo abantu, kwafika utshaba lwakhe lwahlwayela ukhula phakathi kwengqolowa, lwemka.
26 Lithe ke lakuhluma ikhaba laza lavelisa isiqhamo, lwandula ke ukubonakala nokhula.
27 Ngoko amakhoboka omnini-ndlu eza athi kuye, ‘Nkosi, ubungahlwayelanga imbewu entle na entsimini yakho?+ Kwenzeka njani, ngoko, ukuba kubekho ukhula?’+
28 Wathi kuwo, ‘Ngumntu olutshaba owenze oku.’+ Athi kuye, ‘Ngoko, ngaba ufuna siye kuluqokelela?’
29 Wathi, ‘Hayi; hleze nithi, xa niqokelela ukhula, suke nincothule nengqolowa.
30 Yekani kukhule kokubini ndawonye de kube sekuvuneni; yaye ngexesha lokuvuna ndothi kubavuni, Qokelelani ukhula kuqala, nilubophe lube zizithungu ukuze nilutshise,+ nandule ke nihlanganisele ingqolowa kuvimba wam.’”+
31 Wabenzela omnye umzekeliso,+ esithi: “Ubukumkani bamazulu bunjengokhozo lwemostade,+ awaluthabathayo umntu waza walutyala entsimini yakhe;
32 enyanisweni, oluyeyona incinane kunazo zonke iimbewu, kodwa oluthi lwakukhula luyodlule yonke imifuno lube ngumthi, zize iintaka zezulu+ zifike zakhele emasebeni awo.”+
33 Wathetha omnye umzekeliso kubo wathi: “Ubukumkani bamazulu bunjengegwele,+ awalithabathayo umfazi waza walifihla kwimilinganiselo emithathu emikhulu yomgubo, de intlama iphela yabiliswa.”
34 Zonke ezi zinto uYesu wazithetha ngemizekeliso kwizihlwele. Eneneni, wayengathethi kubo ngaphandle kwangomzekeliso;+
35 ukuze kuzaliseke oko kwakuthethwe ngomprofeti owathi: “Ndiza kuwuvula umlomo wam ngemizekeliso, ndizivakalise izinto ezazifihlakele kwasekusekweni kwehlabathi.”+
36 Ngoko emva kokundulula izihlwele waya endlwini. Beza kuye abafundi bakhe bathi: “Sicacisele umzekeliso wokhula entsimini.”
37 Waphendula wathi: “Umhlwayeli wembewu entle nguNyana womntu;
38 intsimi lihlabathi;+ yona ke imbewu entle, ngoonyana bobukumkani; kodwa ukhula ngoonyana bongendawo,+
39 kwaye utshaba olwalutyalayo nguMtyholi.+ Ukuvuna+ kukupheliswa kwenkqubo yezinto,+ yaye abavuni ziingelosi.
40 Ngoko ke, kanye njengoko ukhula luqokelelwa luze lutshiswe ngomlilo, kuya kuba njalo ekuphelisweni kwenkqubo yezinto.+
41 UNyana womntu uya kuthumela iingelosi zakhe, ziqokelele zikhuphe ebukumkanini bakhe zonke izikhubekiso+ nabantu abenza okuchasene nomthetho,
42 zibaphose ezikweni lomlilo.+ Kulapho ke baya kulila batshixize khona amazinyo abo.+
43 Aya kuthi ke amalungisa aqaqambe+ njengelanga+ ebukumkanini bukaYise. Lowo uneendlebe makaphulaphule.+
44 “Ubukumkani bamazulu bunjengobuncwane obufihlwe entsimini, obafunyanwa ngumntu waza wabufihla; yaye ngenxa yovuyo analo uyahamba aye kuthengisa+ ngezinto anazo aze ayithenge loo ntsimi.+
45 “Kwakhona ubukumkani bamazulu bunjengomrhwebi ohambahambayo ofuna iiperile ezintle.
46 Akuba efumene iperile enye yexabiso eliphakamileyo,+ wemka kwangoko wathengisa zonke izinto awayenazo waza wayithenga.+
47 “Kwakhona ubukumkani bamazulu bunjengomnatha orhuqwayo othotywa elwandle uze uhlanganise lonke uhlobo lweentlanzi.+
48 Wakuzala bawurholela elunxwemeni baza, bahlala phantsi, baqokelelela ezintle+ ezityeni, kodwa ezingafanelekanga+ bazilahla.
49 Kuya kuba njalo ekuphelisweni kwenkqubo yezinto: ziya kuphuma iingelosi zize zahlule abangendawo+ kwabangamalungisa+
50 zibaphose ezikweni lomlilo. Apho kuya kubakho ukulila nokutshixiza kwamazinyo abo.+
51 “Niziqondile na zonke ezi zinto?” Bathi kuye: “Ewe.”
52 Wandula wathi kubo: “Ke ngoko, wonke umyaleli wasesidlangalaleni, xa efundiswe ngobukumkani bamazulu,+ unjengomntu, umnini-ndlu, okhupha kwingqwebo yobuncwane bakhe izinto ezintsha nezindala.”+
53 Wathi uYesu akuyigqiba le mizekeliso wemka ecanda kulo ilizwe.
54 Akufika kummandla wakowabo+ wabafundisa endlwini yabo yesikhungu,+ kangangokuba bathi khamnqa baza bathi: “Lo mntu ubufumene phi na obu bulumko nale misebenzi yamandla?
55 Asingonyana womchweli na lo?+ Unina akabizwa ngokuba nguMariya na, nabantakwabo asingoYakobi noYosefu noSimon noYudas na?
56 Noodade wabo, abakho kunye nathi bonke na?+ Uzifumene phi na ke yena lo mntu zonke ezi zinto?”+
57 Ngoko bakhubeka kuye.+ Kodwa uYesu wathi kubo: “Umprofeti akaphathwa ngokungenambeko ngaphandle kwakummandla wakowabo nasendlwini yakhe.”+
58 Kwaye akenzanga misebenzi yamandla mininzi apho ngenxa yokuswela kwabo ukholo.+
Yithumele
Yithumele
Mateyu 13
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=40&Chapter=13&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D13%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UKUSHUMAYELA NOKUFUNDISA EHLABATHINI LONKE
EAfrika
AMAZWE 58
ABEMI 994 839 242
ABAVAKALISI 1 421 375
IZIFUNDO ZEBHAYIBHILE 3 516 524
Balandela Utitshala Wabo
UJosé ngumzalwana oselula onguvulindlela ohlala kumaphandle aseLuanda, eAngola. Ufundisa kwisikolo esikufuphi neHolo yoBukumkani. Lo mfana uneempawu zobuKristu nokwaziyo ukufundisa, uyathandwa yaye uyahlonelwa ngabafundi bakhe abayi-86. Phakathi evekini iintlanganiso zebandla lakhe zingena ngo-4:00 emva kwemini, ngoko uyavunyelwa ukuba atshayise kwangethuba ngolo suku. Ukuphuma kwakhe, uya ngqo eHolweni yoBukumkani.
Abanye abafundi babezibuza ukuba kutheni uJosé ephuma kwangoko esikolweni yaye uyaphi. Ngenye imini abafundi ababini bamlandela baza baya ezintlanganisweni. Ukanti ngenye imini abanye abafundi abathathu baya ezintlanganisweni ngosuku uJosé awayenentetho ngalo kwiNtlanganiso Yenkonzo. Zathi ndii ngokukhawuleza ezo ndaba eklasini. Kwiiveki ezalandelayo, baya besiba baninzi abantwana ababesiya ezintlanganisweni, besusela kwabayi-5 ukusa kwabayi-21. EHolweni yoBukumkani abavakalisi bacela ukubaqhubela izifundo, yaye abaninzi bavuma. Xa abo bafundi baya neencwadi zabo zokufunda iBhayibhile esikolweni, nabanye baba nomdla baza baya ezintlanganisweni. Wathi uphela loo nyaka, babe beyi-54 kubantwana beklasi kaJosé abayi-86 abaya ezintlanganisweni. UJosé uthi abayi-23 kubo benza inkqubela futhi bazikhuthalele iintlanganiso.
Intsimi Incinane?
Xa uJoseph noEvezi, oovulindlela abakhethekileyo babefika kwisabelo sabo esitsha eNigeria, abavakalisi abaninzi ababetyhafile bathi: “Intsimi esinayo incinane. Sele siyisebenze kakhulu.” Emva konyaka, uJoseph wabhalela isebe esithi: “Siyisebenza yonke imihla evekini intsimi yethu yaye abantu abanamdla kwaye bayachasa. Siya entsimini siphethe iDVD size sibonise abantwana, abafikisayo nabantu abadala iividiyo. Loo nto ibangele ukuba nyanga nganye mna nomkam siqhube izifundo eziyi-18, kangangokuba ngamanye amaxesha siyohluleka ukuya kuzo zonke. Nabantwana basoloko besicela ukuba sibabonise ‘iividiyo zikaSihle.’”
Isiqithi Sikhalela Uncedo
NgoAprili 2014, iofisi yesebe yaseCongo (eKinshasa) yafumana ileta eyayivela kwiqela labalobi ababehlala kwiSiqithi saseIbinja, eLake Kivu. Aba balobi babesoloko besiya kushishina kwizixeko ezikufutshane. Xa babesiya kwisixeko saseBukavu, badibana namaNgqina kaYehova. La maNgqina abashumayeza aza abanika iBhayibhile neencwadi.
Abalobi bayithanda into abayifunda kwezo ncwadi baza bayixelela abanye ababehlala nabo esiqithini. Abaninzi baba nomdla, ngoko aba balobi bathumela omnye ukuba aye kukhangela amaNgqina eBukavu, aze awacele ukuba eze eIbinja. Loo mntu akazange awafumane waza wabhalela iofisi yesebe wathi: “Sicela nisithumelele amaNgqina ukuba aze kusinceda sazi iBhayibhile njengawo, asifundise nokuba singenza njani ukuze siphile ngonaphakade. Angaxhalabi ngendawo yokuhlala. Ndingawanika nesiza sam ukuze akhe icawa. Sifundile eBhayibhileni nakwiincwadi zenu ukuba bubuxoki bodwa obu sibufundiswa ngabefundisi. Ngoku siqinisekile ukuba silufumene unqulo lokwenyaniso. Apha eIbinja baninzi abantu abafuna ukufunda iBhayibhile ukuze babe ngamaNgqina kaYehova.”
Le leta yathi eIbinja kukho abantu abanomdla abamalunga nabayi-40. Kwesi siqithi kuhlala abantu abangaphezu kwe-18 000 kodwa akukho maNgqina. Iofisi yesebe yakhawuleza yathumela oovulindlela ababini abakhethekileyo abathetha ulwimi lwalapho.
Umfundisi Uyaphulaphula
“Soze ndiphinde ndiphoswe siSikhumbuzo.” Watsho njalo omnye umfundisi wecawa eyaziwayo eMzantsi Afrika. Yintoni eyabangela ukuba le nkokeli iye eSikhumbuzweni ngoAprili 2014? Emzini wakhe kwankqonkqoza abazalwana ababini abaziintlanga ezahlukeneyo ababesentsimini. Babesazi ukuba lo mfundisi udla ngokungawamameli amaNgqina. Omnye wabo bazalwana, uAdaine, uchaza into eyenzekayo: “Samangaliswa xa esingenisa ngaphakathi. Saxox’ intw’ ende. Wayesothuswa kukubona umntu omhlophe eshumayela kwindawo yabantsundu yaye ethetha ulwimi lwabo. Kwaqaliswa isifundo seBhayibhile.”
UAdaine uthi: “Le ndoda ibingumvangeli nomfundisi iminyaka engaphezu kweyi-40, kodwa kungona ifumana zonke iimpendulo zemibuzo yayo xa ineminyaka eyi-80. Iyayithanda incwadi ethi Xelisa Ukholo Lwabo. Xa sifunda, inkqaya ezinye iimfundiso ize ishumayele ngazo ecaweni. Yabonisa ibandla layo incwadi ethi Yintoni Ngokwenene Efundiswa YiBhayibhile? yaza yathi, ‘Xa amaNgqina kaYehova efika nale ncwadi emizini yenu, wamkeleni nize niwaphulaphule, kuba le ncwadi inobuncwane beemfundiso zikaThixo.’”
Lo mfundisi waxelela uAdaine ukuba uthethiswe kabukhali ziinkokeli zecawa yakhe zaza zathi makangashumayeli ngamaNgqina kaYehova ecaweni. Wayengazi ukuba makenzeni. UAdaine wakhumbula ingxelo ethetha ngomfundisi waseMyanmar, ekwiNcwadi Yonyaka YamaNgqina KaYehova Ka-2013. Xa wamfundela le ngxelo, lo mfundisi wathi: “Ndim ke lo kuthethwa ngaye apha! Ndimele ndenze isigqibo esibalulekileyo, yaye ndimele ndisenze ngokukhawuleza.”
ISikhumbuzo sokuqala awaya kuso lo mfundisi sasingoAprili 14, 2014, waza wathi soze siphinde simphose. Wathi uzimisele ukuwaqhawula amatyathanga nonqulo lobuxoki.
Ukukhangela Kumasimi Ekoko
UBaffour noAaron ngoovulindlela abakhethekileyo eBokabo, ummandla onamasimi achumayo ekoko kwintshona yaseGhana. Ukuze bafikelele kwintsimi yabo egqagqeneyo, enezindlu ezincinci, kufuneka bahambe kwiindledlana ezisemasimini ezinamajiko-jiko. Kulula ukulahleka kuzo! Ngenye imini uBaffour noAaron bahamba ngenye indlela abangaqhelanga kuhamba kuyo, eyaya kubafaka kwizindlu abangazange baya kuzo. Apho badibana noMichael noPatience, ababa nomdla kwisigidimi sabo baza bavuma ukufundelwa iBhayibhile. Ekuhambeni kwexesha uMichael wabaxelela oku: “Sagqibela kwiminyaka emibini edlulileyo ukuya ecaweni kuba sabona izinto ezingavisisaniyo neemfundiso zeBhayibhile. Ukususela ngoko, qho ngorhatya mna noPatience besizifundela iBhayibhile, sikhangela iimpendulo zemibuzo esinayo. Besisoloko sithandazela ukuba sincedwe sifumane inyaniso.” Bengalibazisanga, baya kwiintlanganiso nakubeni kwakufuneka bahambe umgama omde otyhubela emasimini. Esi sibini sibhaptizwe kulo nyaka udlulileyo yaye singoovulindlela abathe ngxi. Naso ngoku sihamba kwezo ndledlana zinqumla amasimi sikhangela abanye “abathandazela ukuncedwa bafumane inyaniso.”


text:
INQAKU ELINGUMXHOLO
Ngaba IBhayibhile Yincwadi Nje Emnandi?
IBhayibhile yagqitywa kwiminyaka emalunga namawaka amabini edlulileyo. Ukususela ngoko, zininzi iincwadi eziye zakho zaphinda zathi shwaka. Kodwa akunjalo ngeBhayibhile. Khawufunde oku kulandelayo.
IBhayibhile iye yasinda kwiintlaselo zabantu abanegunya. Ngokomzekelo, kwiminyaka eyadlulayo, kumazwe anabantu ababezibiza ngokuba ngamaKristu, “nabani na owayeneBhayibhile okanye eyifunda ngolwimi lwasekuhlaleni kwakusithiwa ngumwexuki nomvukeli,” itsho njalo incwadi ethi An Introduction to the Medieval Bible. Abaphengululi ababeguqulela iBhayibhile kulwimi lwasekuhlaleni okanye ababekhuthaza ukuba ifundwe babeka ubomi babo emngciphekweni. Abanye bade babulawa.
Ingafunwa injalo, iBhayibhile isaqhubeka iyeyona ncwadi yakha yasasazwa kakhulu kwimbali. Kuqikelelwa ukuba ziibhiliyoni ezintlanu iiBhayibhile okanye iinxalenye zayo eziye zaprintwa ngeelwimi ezingaphezu kwe-2 800. Oku kwahluke kakhulu kwiincwadi zentandabulumko, ezesayensi okanye ezinjengezo, ezikhawuleza ziphelelwe lixesha.
IBhayibhile iye yanceda abantu baziqonda ngakumbi ezinye iilwimi eguqulelwe kuzo. Inguqulelo yesiJamani kaMartin Luther iye yanegalelo kwindlela oluthethwa ngayo olu lwimi. Uhlelo lokuqala lweKing James Version luchazwa “njengeyona ncwadi iye yanefuthe kakhulu ebantwini” kwisiNgesi.
IBhayibhile iye “yanefuthe elikhulu kwisithethe saseNtshona, iphembelela kungekuphela nje iinkolelo nendlela yokuphila, kodwa nobugcisa, iincwadi, umthetho, iipolitiki nezinye izinto ezininzi.”—The Oxford Encyclopedia of the Books of the Bible.
Ezo zezinye zezinto ezenza iBhayibhile yahluke. Kodwa ke, kutheni isaziwa kangaka? Kutheni abantu babeka ubomi babo engozini ngenxa yayo? Nazi ezinye izizathu: IBhayibhile inamacebiso obulumko ngendlela esinokuphila ngayo nendlela esinokusondela ngayo kuThixo. Isinceda sazi oyena nobangela wezinto ezimbi ezenzekayo neemfazwe. Okuvuyisa nangakumbi kukuba isithembisa ukuba zonke ezi zinto ziza kuphela, kwaye isichazela ngendlela okuza kwenzeka ngayo oku.
IBhayibhile Isichazela NgoThixo Nangendlela Yokuziphatha
Imfundo yeli hlabathi ibalulekile. Kodwa “imfundo enomsila . . . ayisosiqinisekiso sokuba unokukwazi ukwenza isigqibo seyona ndlela ifanelekileyo yokuziphatha ebomini,” watsho njalo umhleli wephephandaba laseKhanada iOttawa Citizen. Enyanisweni, abantu abaninzi abafunde bayityekeza—abaphambili kwezoshishino naseburhulumenteni—bayaqhatha, bayarhwaphiliza, kwaye bangamasela, nto leyo ebangela ukuba “abantu bangabathembi,” ngokutsho kohlolisiso olwenziwa ehlabathini lonke yinkampani yezonxibelelwano iEdelman.
IBhayibhile ifundisa ngendlela yokuphila nangoThixo. Isenza sazi “ubulungisa nomgwebo nokuthe tye, ikhondo lokulungileyo liphela.” (IMizekeliso 2:9) Nanku umzekelo, umfana oneminyaka eyi-23, esiza kumbiza ngokuba nguStephen, wayevalelwe entolongweni ePoland. Ngoxa wayelapho, waqalisa ukufunda iBhayibhile waza wawathanda amacebiso akuyo. Wathi: “Ngoku ndiyazi ukuba kuthetha ukuthini ‘ukubeka uyihlo nonyoko,’ kwaye ndifunde ukuzibamba, ingakumbi xa ndinomsindo.”—Efese 4:31; 6:2.
Umgaqo owanceda uStephen ngulo ukwiMizekeliso 19:11: “Ingqiqo yomntu ngokuqinisekileyo imenza azeke kade umsindo, yaye kuyinto entle kuye ukukubetha ngoyaba ukunxaxha.” Ngoku, xa ejamelene neemeko ezinzima, uye azame ukuzola aze asebenzise imigaqo yeBhayibhile enokumnceda kwezo meko. Wathi: “Ndifumanise ukuba iBhayibhile yeyona ncwadi ibalaseleyo yokusikhokela.”
UMaria, oliNgqina likaYehova, wathukwa lelinye ibhinqa elinomkhethe phambi kwabantu, libangela isiphithiphithi. Endaweni yokuba aphindise, wasuka wazola waza walishiya kuloo ndawo. Eli bhinqa lazisola laza lawakhangela amaNgqina. Malunga nenyanga emva koko, laphinda ladibana noMaria, lamanga, laza lacela uxolo. Ngaphezu koko, laqonda ukuba ukuzola nokuzibamba kukaMaria kwakubonisa iinkolelo anazo. Kwenzeka ntoni emva koko? Eli bhinqa lalinomkhethe kunye nabantu bakowalo abahlanu bagqiba ukuba bafunde iBhayibhile namaNgqina kaYehova.
UYesu Kristu wathi ubulumko bungqineka ngemiphumo yasemva kokuba busetyenzisiwe. (Luka 7:35) Ngoko ke, buninzi ubungqina obubonisa ukuba imigaqo yeBhayibhile iyasebenza! Isinceda siphucule kakhulu kubuntu bethu. ‘Imenza abe nobulumko ongenamava,’ ‘ibangela ibe nemihlali intliziyo,’ ize ‘ikhanyisele amehlo’ ngoThixo nangendlela yokuziphatha.—INdumiso 19:7, 8.
IBhayibhile Isichazela Isizathu Sokubakho Kweentlungu Neemfazwe
Abaphandi xa befunda ngesifo esosulelayo baye bazame ukwazi oyena nobangela waso. Nathi xa sifuna ukwazi unobangela weentlungu neemfazwe ezintlitha uluntu sisebenzisa umgaqo ofanayo. Nalapha, iBhayibhile iluncedo kakhulu kuba isixelela ngemvelaphi yethu nangexesha ezaqala ngalo iingxaki zobomi.
Incwadi yeGenesis ibonisa ukuba iingxaki zabantu zaqala xa abantu bokuqala bavukela uThixo. Phakathi kwezinye izinto, bakhetha ukuzigqibela ngento elungileyo nengalunganga—ilungelo loMdali wethu kuphela. (Genesis 3:1-7) Okubuhlungu kukuba, ukususela ngoko, abantu baye benza kanye oko. Kuye kwenzeka ntoni emva koko? Kuyo yonke imbali, abantu khange bakhululeke baze bonwabe, kodwa bebesilwa iimfazwe, becinezelana kwaye bephila ngendlela engamkholisiyo uThixo. (INtshumayeli 8:9) Ichanile iBhayibhile xa isithi: “Asikokomntu ohambayo ukwalathisa inyathelo lakhe.” (Yeremiya 10:23) Iindaba ezimnandi zezokuba lo mbhodamo obangelwe kukuzama kwabantu ukuzilawula sele uza kuphela.
IBhayibhile Isinika Ithemba
IBhayibhile isiqinisekisa ukuba uThixo, ngenxa yokuba ebathanda abo balihlonelayo igunya nemilinganiselo yakhe, akasayi kubunyamezela ngonaphakade ububi neentlungu ezibubangelayo. Abantu abangendawo baya “kudla isiqhamo seendlela zabo.” (IMizekeliso 1:30, 31) Kwelinye icala, “abalulamileyo baya kuwudla ilifa umhlaba, baziyolise ngokugqibeleleyo ngobuninzi boxolo.”—INdumiso 37:11.
UThixo uza kuyiphumeza injongo yakhe ngomhlaba esebenzisa ‘ubukumkani bakhe.’ (Luka 4:43) Obo Bukumkani ngurhulumente oza kulawula umhlaba wonke, kwaye uThixo uza kubusebenzisa ukubonisa ukongama kwakhe phezu koluntu. Kumthandazo ongumzekelo, uYesu wanxibelelanisa obo Bukumkani nomhlaba, kuba wathi: “Mabufike ubukumkani bakho. Makwenzeke ukuthanda kwakho nasemhlabeni.”—Mateyu 6:10.
Abantu abalawulwa buBukumkani bukaThixo baza kwenza ukuthanda kwakhe, bemgqala uMdali njengoyena Mlawuli ufanelekileyo, kungekhona abantu. Urhwaphilizo, ukubawa, ukungalingani kwezoqoqosho, ukucalulana ngebala neemfazwe, ziza kuphela. Ihlabathi lonke liza kumanyana, libe norhulumente omnye kwaye bonke baza kuphila ngemilinganiselo kaThixo efanayo.—ISityhilelo 11:15.
Ukuze siphile kweli hlabathi litsha, kufuneka sifunde. Eyoku-1 kuTimoti 2:3, 4 ithi: ‘UThixo uthanda ukuba zonke iintlobo zabantu zisindiswe zize zifikelele elwazini oluchanileyo lwenyaniso.’ Le nyaniso ziimfundiso zeBhayibhile esinokuthi ngumgaqo-siseko woBukumkani—imithetho nemigaqo obuza kulawula ngayo, ibe imizekelo yayo siyifumana kwiNtshumayelo kaYesu Kristu yaseNtabeni. (Mateyu, isahluko 5-7) Xa ufunda ezi zahluko zintathu, zenzele umfanekiso-ngqondweni wokuba buza kuba njani ubomi xa wonke umntu ephila ngamazwi kaYesu obulumko.
Ngaba imele isimangalise into yokuba iBhayibhile iyeyona ncwadi isasazwe kakhulu ehlabathini? Akunjalo! Iimfundiso zayo zibonisa ukuba iphefumlelwe nguThixo. Into yokuba abantu abaninzi benayo ibonisa umnqweno kaThixo wokuba bonke abantu beelwimi neentlanga bafunde ngaye kwaye bazuze kwiintsikelelo eziza kuphunyezwa buBukumkani bakhe.—IZenzo 10:34, 35.
Funda Okungakumbi
Ngaba IBhayibhile Ithetha Inyani?
Ukuba iBhayibhile yabhalwa nguThixo, ifanele yahluke kuzo zonke iincwadi.
IBhayibhile—Incwadi Evela KuThixo
Inokukunceda njani iBhayibhile ukuba uhlangabezane neengxaki onazo? Kutheni umele uzikholelwe iziprofeto eziseBhayibhileni?
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
Lunjani Uxinezeleko?
UJAMES * ukhumbula oku: “Xa ndandineminyaka eli-12 ubudala, ndavuka ngenye intsasa ndahlala ekoneni yebhedi yam ndaza ndazibuza, ‘Ngaba ndiza kufa namhlanje?’” Uxinezeleko lukaJames lwalukwinqanaba eliphezulu. Sele kudlule iminyaka engama-30, uJames uthi: “Ubomi bam bonke, bendisilwa nokugula ngokweemvakalelo nasengqondweni.” Ngoxa wayesemtsha uJames waziva engento yanto kangangokuba wazikrazula zonke iifoto zakhe zobusana. Uthi: “Ndandingakufanelekelanga nokukhunjulwa oku.”
Ngenxa yokuba sikhe sibe buhlungu, sisenokucinga ukuba siyalwazi uxinezeleko. Kodwa eneneni lunjani uxinezeleko?
Lutyhoboza Ngokungenalusini
Ngokwahlukileyo ekubeni buhlungu nje okwexeshana, uxinezeleko lusoloko lukuthintela kwimisebenzi yemihla ngemihla.
Ngokomzekelo, ngaphezu kweminyaka engama-40, uÁlvaro “wayenengxaki yokoyika, ukuphazamiseka engqondweni, ukunxunguphala nokukhathazeka.” Uthi: “Ngenxa yokuxinezeleka, ndandiphazanyiswa ziimbono zabanye abantu. Ndandizibek’ ityala nangantoni na engahambi kakuhle.” Uchaza uxinezeleko “njengokuba neentlungu kodwa ungazi ukuba zindawoni, woyike kodwa ungazi ukuba woyika ntoni wakugqiba ungafuni ukuthetha ngaloo nto.” Ekubeni ngoku ezazi iimpawu zesigulo sakhe kutsho kwee qabu. Uthi, “Ndiziva ndibhetele ngenxa nje yokuba kukho nabanye abantu abanengxaki efanayo neyam.”
UMaria oneminyaka engama-49 ubudala waseBrazil wayenoxinezeleko olumbangela ukuba aphuthelwe, abe neentlungu, acaphuke msinya aze “ahlale ekhathazekile.” UMaria wakhululeka akuxelelwa ngesigulo sakhe. Uthi: “Kodwa ndakhathazeka kakhulu, ngenxa yokuba bambalwa abantu abalwaziyo uxinezeleko yaye uba yintlekisa xa uneso sigulo.”
Ngaba Umele Uzikhathaze Ngalo?
Nangona maxa wambi uxinezeleko lubangelwa zizinto esizaziyo, lona lufika lungabhungisanga. URichard waseMzantsi Afrika uthi: “Uye uzibone sele ukhathazekile ngaphandle kwesizathu. Akufanga mntu yaye akukho nto yehlileyo. Sekunjalo, uba buhlungu yaye ungabi namdla wanto. Yaye le ntlungu ayipheli. Ayibikho nje into entle yaye awazi ukuba kutheni.”
Akulohlazo kwaphela ukuxinezeleka. UAna waseBrazil waziva ehlazekile ngoxinezeleko awayenalo. Uthi: “Ndisaziva ndihlazekile nangoku sele kudlule iminyaka esibhozo ndixinezelekile.” Akakwazi ukumelana nale ntlungu akuyo. Uthi: “Maxa wambi kude kube buhlungu nomzimba. Asikho nje isihlunu esingabuhlungwanga emzimbeni. Kuthi kwakuba njalo kube nzima nokuvuka oku.” Kubakho namaxesha okuba alile angayeki. Uthi: “Ndilila de kube ngathi negazi eli lam alisahambi.”
“Uye uzibone sele ukhathazekile ngaphandle kwesizathu”
IBhayibhile ibonisa ukuba abantu banokuxinezeleka kakhulu. Ngokomzekelo, umpostile uPawulos wayexhalabele ukuba ndoda ithile ‘ingadliwa kukuba buhlungu kwayo ngokugqithiseleyo.’ (2 Korinte 2:7) Abanye abantu xa bexinezelekile baba sentlungwini kangangokuba bade banqwenele ukuba kuse befile. Abantu abaninzi bavakalelwa njengomprofeti uYona owathi: “Kulunge ngakumbi ukufa kum kunokuphila.”—Yona 4:3.
Yintoni enokwenziwa ngabantu abaxinezelekileyo ukuze bahlangabezane nale meko?
^ isiqe. 2 Amagama akolu ngcelele lwamanqaku atshintshiwe.
Funda Okungakumbi
Oko Ufanele Ukwazi Ngokuphazamiseka Kwengqondo
Izinto ezisithoba ezinokukunceda umelane ngokunempumelelo nokuphazamiseka kwengqondo.


text:
Iintlanganiso Zebandla ZamaNgqina KaYehova
Funda okungakumbi ngeentlanganiso zethu. Khangela indawo yeentlanganiso ekufutshane nawe.
Kwenziwa Ntoni Kwiintlanganiso Zethu?
AmaNgqina kaYehova ayadibana ukuze anqule kabini ngeveki. (Hebhere 10:24, 25) Kwezi ntlanganiso, ekwamkeleke wonke umntu kuzo, siye sihlolisise oko kuthethwa yiBhayibhile nendlela esingazisebenzisa ngayo iimfundiso zayo ebomini bethu.
Iinxalenye ezininzi kwiintlanganiso zethu zifuna ukuba abaphulaphuli babe negalelo, ngokungathi kuseklasini. Iintlanganiso ziqaliswa zize zivalwe ngengoma nomthandazo.
Akunyanzelekanga ukuba ube liNgqina likaYehova ukuze uye kwiintlanganiso zethu. Kumenywa wonke umntu. Kungenwa simahla. Akukho nkongozelo.
Funda Okungakumbi
Zinjani Iintlanganiso ZamaNgqina KaYehova?
Ngaba wakhe wazibuza ukuba kwenziwa ntoni kwiintlanganiso zethu? Akuthandabuzeki, ungachukumiseka ngumgangatho wemfudo esekelwe eBhayibhileni efumaneka kuzo.
Alungelelaniswe Njani Amabandla AmaNgqina KaYehova?
Funda ngendlela esalathiswa nesiyalelwa ngayo ebandleni.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
21 UManase+ wayeneminyaka elishumi elinesibini ubudala ekuqaliseni kwakhe ukulawula, yaye walawula eYerusalem iminyaka engamashumi amahlanu anesihlanu. Igama likanina lalinguHefetsibha.
2 Yaye wenza okubi emehlweni kaYehova,+ izinto ezicekisekayo zeentlanga+ ezo uYehova wazigxothayo phambi koonyana bakaSirayeli.
3 Ngoko waphinda wazakha iindawo eziphakamileyo ezo uHezekiya uyise wayezitshabalalisile,+ wamisa nezibingelelo zikaBhahali, wenza nesibonda esingcwele, kanye njengoko uAhabhi+ ukumkani wakwaSirayeli wenzayo; yaye waqalisa ukuqubuda+ kuwo wonke umkhosi wamazulu+ waza wawukhonza.+
4 Wakha izibingelelo endlwini kaYehova,+ leyo uYehova wayethe ngayo: “Ndiya kulibeka eYerusalem igama lam.”+
5 Yaye waqhubeka esakhela wonke umkhosi wamazulu+ izibingelelo kwiintendelezo ezimbini zendlu kaYehova.+
6 Wadlulisa unyana wakhe emlilweni,+ waza waqhelisela umlingo,+ wahlaba izihlabo, wenza abaneshologu+ nabaxeli-ziganeko kwangaphambili abaziinkunkqele.+ Wenza okubi emehlweni kaYehova ngomlinganiselo omkhulu, ukuze amcaphukise.
7 Ngaphezulu, wabeka umfanekiso oqingqiweyo+ kwisibonda esingcwele awayesenzile endlwini+ uYehova awayethe ngayo kuDavide nakuSolomon unyana wakhe: “Kule ndlu naseYerusalem, leyo ndiyinyuleyo kuzo zonke iintlanga zakwaSirayeli, ndiya kubeka igama lam kuse kwixesha elingenammiselo.+
8 Andiyi kuphinda kwakhona ndilwenze unyawo lukaSirayeli lubhadule emhlabeni endawunika ookhokho bakhe,+ kuphela nje ukuba uye wanyameka ukwenza ngokuvisisana nako konke endimyalela kona,+ nangokuphathelele wonke umthetho uMoses umkhonzi wam awamyalela wona.”
9 Yaye abazange baphulaphule,+ kodwa uManase waqhubeka ebalukuhla ukuba benze okubi+ ngaphezu kweentlanga+ ezo uYehova wayezibhubhisile phambi koonyana bakaSirayeli.
10 UYehova waqhubeka ethetha ngabakhonzi bakhe abaprofeti,+ esithi:
11 “Ngenxa yokuba uManase+ ukumkani wakwaYuda enze ezi zinto zicekisekayo,+ wenze ngokungendawo ngakumbi kunako konke oko kwenziwa ngama-Amori+ awayengaphambi kwakhe, wamonisa+ kwanoYuda ngezithixo zakhe ezinezothe.
12 Kungenxa yoko le nto uYehova uTHIXO kaSirayeli ethe, ‘Yabona ndizisa intlekele eYerusalem+ nakwaYuda, ekuya kuthi ukuba nabani na uyeva ngayo zithi nzwi iindlebe zakhe zombini.+
13 Yaye ngokuqinisekileyo ndiya kolulela eYerusalem ulutya lokulinganisa+ olwalusetyenziswe eSamariya+ nesixhobo sokulinganisa esasisetyenziswe endlwini ka-Ahabhi;+ ndiya kuyisula+ icoceke iYerusalem kanye njengoko ubani esisula sicoceke isitya esingenamqheba, esisula sicoceke aze asiqubude.+
14 Yaye ndiya kuyishiya intsalela+ yelifa lam+ ndize ndiyinikele esandleni seentshaba zayo, ize iphangwe zizo zonke iintshaba zayo,+
15 ngenxa yokuba benza okubi emehlweni am yaye babendicaphukisa ngokuqhubekayo ukususela kwimini abaphuma ngayo ookhokho babo eYiputa kude kube ngalo mhla.’”+
16 Kwakukho negazi elimsulwa elininzi elaphalazwa+ nguManase, de wayizalisa iYerusalem ukusuka kwelinye icala kuse kwelinye, ngaphandle kwesono sakhe awamonisa ngaso uYuda ngokwenza okubi emehlweni kaYehova.+
17 Ke eminye imicimbi kaManase nako konke awakwenzayo nesono sakhe awona ngaso, akubhalwanga na encwadini+ yemicimbi yemihla yookumkani bakwaYuda?
18 Ekugqibeleni uManase walala kookhokho bakhe+ yaye wangcwatywa emyezweni wendlu yakhe, emyezweni kaUza;+ yaye uAmon unyana wakhe walawula esikhundleni sakhe.
19 UAmon+ wayeneminyaka engamashumi amabini anesibini ubudala ekuqaliseni kwakhe ukulawula, yaye walawula iminyaka emibini+ eYerusalem. Igama likanina lalinguMeshulemete intombi kaHarutse waseYotebha.
20 Yaye waqhubeka esenza okubi emehlweni kaYehova, kanye njengoko wenzayo uManase uyise.+
21 Waqhubeka ehamba ngayo yonke indlela awayehamba ngayo uyise,+ waqhubeka ekhonza nezithixo ezinezothe+ ezazikhonzwa nguyise yaye equbuda kuzo.
22 Ngaloo ndlela wamshiya uYehova+ uTHIXO wookhokho bakhe, yaye akazange ahambe ngendlela kaYehova.+
23 Ekugqibeleni abakhonzi baka-Amon bamenzela iyelenqe baza bambulala+ ukumkani endlwini yakhe.
24 Kodwa abantu belo lizwe babaxabela bonke abo babemenzele iyelenqe+ uKumkani uAmon. Bandula abantu belo lizwe benza uYosiya+ unyana wakhe ukumkani esikhundleni sakhe.
25 Ke eminye imicimbi ka-Amon, oko wakwenzayo, akubhalwanga na encwadini+ yemicimbi yemihla yookumkani bakwaYuda?
26 Ngoko bamngcwaba engcwabeni lakhe emyezweni kaUza;+ yaye uYosiya+ unyana wakhe walawula esikhundleni sakhe.
Yithumele
Yithumele
2 Kumkani 21
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=21&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D21%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Phuthumani uthando, kodwa niqhubeke nifuna ngenzondelelo iziphiwo zomoya,+ ngokukodwa ke ukuba niprofete.+
2 Kuba lowo uthetha ngalulwimi lumbi uthetha, kungekhona kubantu, kodwa kuThixo, kuba akukho bani uphulaphulayo,+ kodwa uthetha iimfihlelo ezingcwele+ ngomoya.
3 Noko ke, lowo uprofetayo wakha+ abantu yaye uyabakhuthaza abathuthuzele ngentetho yakhe.
4 Lowo uthetha ngalulwimi lumbi uzakha yena, kodwa lowo uprofetayo wakha ibandla.
5 Ke kaloku ndingathanda ukuba nonke nithethe ngeelwimi,+ kodwa ndikhetha ukuba niprofete.+ Eneneni, lowo uprofetayo mkhulu kunalowo uthetha ngeelwimi,+ ngaphandle kokuba, enyanisweni, uyaguqulela, ukuze ibandla lakheke.
6 Kodwa ngeli xesha, bazalwana, ukuba ndingeza kuni ndithetha ngeelwimi, bendiya kuninceda ngantoni na ngaphandle kokuba ndithethe kuni nokuba kungesityhilelo+ okanye ngolwazi+ okanye ngesiprofeto okanye ngemfundiso?
7 Ngokunjalo, izinto ezingenabomi zikhupha isandi,+ enoba yimbande okanye luhadi; ngaphandle kokuba idlala ngezandi ezahlukahlukeneyo, kuya kwaziwa njani na oko kudlalwa ngembande okanye ngohadi?
8 Kuba eneneni, ukuba ixilongo livakalisa ubizo olungaqondakaliyo, ngubani na oya kulungela idabi?+
9 Kwangendlela efanayo, ngaphandle kokuba nithetha ngolwimi intetho eqondakala ngokulula,+ kuya kwaziwa njani na oko kuthethwayo? Niya kuba, enyanisweni, nithethela emoyeni.+
10 Kusenokuba kukho iintlobo ezininzi zeelwimi ehlabathini, ukanti akukho luhlobo lungenantsingiselo.
11 Ukuba, ngoko, andiluqondi ulwimi oluthethwayo, ndiya kuba ngowasemzini+ kulowo uthethayo, nalowo uthethayo uya kuba ngowasemzini kum.
12 Ngokunjalo nani ngokwenu, ekubeni nizinqwenela ngenzondelelo iziphiwo zomoya,+ phuphumani kuzo ukuze ibandla lakheke.+
13 Ngoko ke lowo uthetha ngeelwimi makathandazele ukuba aguqulele.+
14 Kuba ukuba ndithandaza ngeelwimi, sisiphiwo sam somoya esithandazayo,+ kodwa ingqondo yam ayinasiqhamo.
15 Kuthiweni na ke ngoko? Ndiza kuthandaza ngesiphiwo somoya, kodwa ndiza kuthandaza nangengqondo yam. Ndiza kuvuma indumiso+ ngesiphiwo somoya, kodwa ndiza kuvuma indumiso nangengqondo yam.+
16 Kungenjalo, ukuba unikela indumiso ngesiphiwo somoya, umntu oqhelekileyo uya kutsho njani na ukuthi “Amen”+ ekubuleleni kwakho, ekubeni engakwazi oko ukutshoyo?
17 Enyanisweni, nibulela ngendlela entle, kodwa omnye umntu akakheki.+
18 Ndiyambulela uThixo, ndithetha ngeelwimi ezingakumbi kunokuba nina nonke nisenjenjalo.+
19 Noko ke, ebandleni bendiya kukhetha ukuthetha amazwi amahlanu ngengqondo yam, ukuze ndibe nako nokuyalela abanye ngomlomo, kunamazwi angamawaka alishumi ngeelwimi.+
20 Bazalwana, musani ukuba ngabantwana abaselula emandleni okuqonda,+ kodwa yibani ziintsana ebubini;+ kanti yibani ngabakhule ngokupheleleyo emandleni okuqonda.+
21 EMthethweni kubhaliwe kwathiwa: “‘Ndiza kuthetha kwesi sizwana+ ngeelwimi zabasemzini nemilebe yabasemzini,+ ukanti kwanangoko asiyi kunikela ngqalelo kum,’ utsho uYehova.”+
22 Ngenxa yoko iilwimi zingumqondiso,+ kungekhona kumakholwa, kodwa kwabangakholwayo,+ kanti ukuprofeta asikokwabangakholwayo, kodwa kokwabakholwayo.+
23 Ngoko ke, ukuba ibandla liphela libuthelana ndawonye baze bonke bathethe ngeelwimi,+ kuze kungene abantu abaqhelekileyo okanye abangakholwayo, abayi kuthi niphambene na?
24 Kodwa ukuba nonke niyaprofeta kuze kungene umntu ongakholwayo okanye oqhelekileyo, wohlwaywa ngabo bonke,+ uncinwa ngabo bonke;
25 zibonakaliswe iimfihlelo zentliziyo yakhe,+ aze awe ngobuso, anqule uThixo, evakalisa esithi: “Ngokwenene uThixo uphakathi kwenu.”+
26 Kuthiweni na, ke ngoko, bazalwana? Xa nibuthelene, omnye unendumiso, omnye unemfundiso, omnye unesityhilelo, omnye uneelwimi, omnye uyatolika.+ Zonke izinto mazenzelwe ukwakhana.+
27 Ukuba kukho abathetha ngeelwimi, mababe babini okanye bangagqithi esithathwini, yaye mabalandelelane; aze ke omnye aguqulele.+
28 Kodwa ukuba akukho mguquleli, makathi cwaka ebandleni aze azithethele+ noThixo ngaphakathi.
29 Ngokubhekele phaya, makuthethe abaprofeti+ ababini okanye abathathu, abanye ke bona betyise loo nto ithethwayo.+
30 Kodwa ukuba omnye unesityhilelo+ ngoxa ehleli apho, owokuqala makathi cwaka.
31 Kuba ninako ukuprofeta nonke+ ngamnye ngamnye, ukuze bonke bafunde baze bonke bakhuthazeke.+
32 Yaye iziphiwo zomoya zabaprofeti mazilawulwe ngabaprofeti.
33 Kuba uThixo unguThixo, kungekhona owesidubedube,+ kodwa owoxolo.+
Njengakuwo onke amabandla abo bangcwele,
34 abafazi mabathi cwaka+ emabandleni, kuba akuvumelekanga ngabo ukuba bathethe, kodwa mabathobele,+ kwananjengoko noMthetho+ usitsho.
35 Ukuba, ngoko, bafuna ukufunda okuthile, mababuze awabo amadoda ekhaya, kuba kulihlazo+ ngomfazi ukuthetha ebandleni.
36 Intoni? Leza liphuma kuni na ilizwi likaThixo,+ okanye lafikelela kuni kuphela?
37 Nabani na ocinga ukuba ungumprofeti okanye unesiphiwo somoya, makazivume izinto endinibhalela zona, ngenxa yokuba zingumyalelo weNkosi.+
38 Kodwa ukuba nabani na akanalwazi, uya kuhlala engenalwazi.
39 Ngenxa yoko, bazalwana bam, hlalani nifuna ngenzondelelo ukuprofeta,+ ukanti ningakwaleli ukuthetha ngeelwimi.+
40 Kodwa zonke izinto mazenzeke ngokundilisekileyo nangolungelelwano.+
Yithumele
Yithumele
1 Korinte 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=46&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IBhayibhile Iyabutshintsha Ubomi Babantu
KWAKUTHENI ukuze indoda eyayinesithembu neyayichasa amaNgqina kaYehova ibe liNgqina? Yintoni eyabangela ukuba umfundisi weCawa Yomoya atshintshe iinkolelo zakhe? Yintoni eyanceda ibhinqa elalikhuliswe kakubi layeka ukuzithiya lasondela kuThixo? Kwakutheni ukuze umntu othanda umculo ongxolayo abe liNgqina likaYehova? Funda ezi ngxelo ukuze ufumane iimpendulo.
“Ngoku Ndingumyeni Olungileyo.”—URIGOBERT HOUETO
UNYAKA WOKUZALWA: 1941
ILIZWE: IBENIN
UBOMI BANGAPHAMBILI: WAYENESITHEMBU, ECHASA AMANGQINA KAYEHOVA
INDLELA ENDANDIKADE NDIPHILA NGAYO:
NdingowaseCotonou, isixeko esikhulu saseBenin. Ndakhula ndihamba kwicawa yamaKatolika kodwa ndandingakhuthelanga. Amarhamente amaninzi amaKatolika kwindawo endandihlala kuyo ayenabafazi abaninzi, ekubeni isithembu sasivumelekile ngoko. Ndaba nabafazi abane.
Xa kwaqaliswa ukulwelwa inkululeko ngeminyaka yee-1970, ndandicinga ukuba ilizwe lam liza kuncedakala. Ndazijul’ ijacu kulo mzabalazo nakwezopolitiko. AmaNgqina kaYehova ayengathandwa ekubeni ayengoondilele kwezopolitiko. Nam ndandiwatshutshisa. Ukugxothwa kwabathunywa bevangeli ngowe-1976, ndandicinga ukuba awanakuze abuye.
INDLELA EBUTSHINTSHE NGAYO UBOMI BAM IBHAYIBHILE:
Umzabalazo waphela ngowe-1990. Andizange ndikholelwe xa abathunywa bevangeli bamaNgqina bebuya kwakhona. Ndaqalisa ukucinga ukuba mhlawumbi uThixo unabo. Malunga nelo xesha, ndatshintsha umsebenzi. Omnye wabantu endandisebenza nabo wayeliNgqina yaye akazange alibazise, wandishumayeza. Wandibonisa iivesi zeBhayibhile ezibonisa uYehova njengoThixo wothando nokusesikweni. (Duteronomi 32:4; 1 Yohane 4:8) Ndazithanda ezo mpawu. Ndandifuna ukufunda ngakumbi ngoYehova, ndavuma ukuqhutyelwa isifundo seBhayibhile.
Kungekudala ndaqalisa ukuya kwiintlanganiso zamaNgqina kaYehova. Ndachukunyiswa yindlela awayethandana ngayo ngokungazenzisiyo—ayengacalulani ngokwebala okanye umgangatho wentlalo. Okukhona ndandinxulumana namaNgqina, kokukhona kwakubonakala ukuba ngabalandeli bakaYesu bokwenyaniso.—Yohane 13:35.
Ndagqiba ekubeni ukuba ndifuna ukukhonza uYehova, kuza kufuneka ndiyishiye iCawa yamaKatolika. Kwakungelulanga, kuba ndandisoyika ukuba baza kuthini abantu. Emva kwexesha elide, uYehova wandinceda ndaqweba inkalipho ndaza ndarhoxa ecaweni.
Kwakufuneka ndenze olunye utshintsho olukhulu. Njengoko ndandifunda iBhayibhile, ndafumanisa ukuba uThixo akasifuni isithembu. (Genesis 2:18-24; Mateyu 19:4-6) Emehlweni akhe, yayingumtshato wokuqala kuphela owamkelekileyo. Ndabhalisa lo mtshato kwabasemagunyeni ndabandulula abanye abafazi, ndaqinisekisa ukuba bayanyanyekelwa. Ekuhambeni kwexesha, ababini kwaba bafazi baba ngamaNgqina kaYehova.
INDLELA ENDINGENELWE NGAYO:
Nangona umfazi wam esengumKatolika, uyasihlonela isigqibo sam sokukhonza uYehova. Uyavuma ukuba ngoku ndingumyeni olunge ngakumbi.
Ndandidla ngokucinga ukuba ndingakwazi ukuphucula intlalo yabantu bakuthi ndisebenzisa ezopolitiko, kodwa ndiye ndabona ukuba loo nto ililize. Ngoku ndiyabona ukuba buBukumkani bukaThixo kuphela isicombululo kwiingxaki zoluntu. (Mateyu 6:9, 10) Ndinombulelo ongazenzisiyo kuYehova ngokundibonisa indlela yokuphila ubomi obonwabileyo.
“Kwakungelulanga Ukwenza Iinguqu.”—UALEX LEMOS SILVA
UNYAKA WOKUZALWA: 1977
ILIZWE: EBRAZIL
UBOMI BANGAPHAMBILI: WAYENGUMFUNDISI KWICAWA YOMOYA
INDLELA ENDANDIKADE NDIPHILA NGAYO:
Ndakhulela ecaleni kwedolophu yaseItu, eSão Paulo. Eli candelo ledolophu lalidume ngolwaphulo mthetho.
Ndandithanda ugonyamelo nokuziphatha kakubi. Ndandiphinda ndibandakanyeke nasekuthengiseni iziyobisi. Ekuhambeni kwexesha ndaqonda ukuba le ndlela ndiphila ngayo iza kundenza ndiphelele entolongweni okanye engcwabeni; ndaza ndohlukana nayo. Ndahamba kwiCawa Yomoya, ekugqibeleni ndaba ngumfundisi.
Ndandivakalelwa kukuba ndinokusebenzisa icawa ukuze ndincede abantu. Ndandide ndisasaze inkqubo yonqulo kwisikhululo sikanomathotholo sasekuhlaleni nto leyo eyandenza ndaziwa kakhulu. Ekuhambeni kwexesha ndabona ukuba icawa ayiwakhathalelanga amarhamente ayo—ndingasathethi ke ngokuzukisa uThixo. Ndandivakalelwa kukuba eyona nto iphambili kukwenza imali. Ndagqiba ekubeni ndirhoxe ecaweni.
INDLELA EBUTSHINTSHE NGAYO UBOMI BAM IBHAYIBHILE:
Ukuqalisa kwam ukufunda iBhayibhile namaNgqina kaYehova, ndabona zisuka ukuba ohlukile kwezinye iinkonzo. Zimbini izinto ezibalaseleyo endazibonayo. Okokuqala amaNgqina kaYehova akathethi nje ngokuthanda uThixo nommelwane; olo thando ayalubonisa. Okwesibini awabandakanyeki kwezopolitiko okanye kwiimfazwe. (Isaya 2:4) Ezo zibakala zibini zandenza ndabona ukuba ndandilufumene unqulo lokwenyaniso—indlela emxinwa esa kubomi obungunaphakade.—Mateyu 7:13, 14.
Ndaqonda ukuba, ukuba ndifuna ukukholisa uThixo, kufuneka ndenze iinguqu ezinkulu. Kwakufuneka ndichithe ixesha elingakumbi nentsapho yam. Kwakufuneka ndithobeke ngakumbi. Kwakungelulanga ukwenza ezo nguqu, kodwa uYehova wandinceda. Umfazi wam wazithanda kakhulu ezi nguqu. Wayeqalise ukufunda iBhayibhile ngaphambi kwam, kodwa ngoku wenza inkqubela ngokukhawuleza. Sobabini sasisazi ukuba sifuna ukuba ngamaNgqina kaYehova. Sabhaptizwa ngemini enye.
INDLELA ENDINGENELWE NGAYO:
Mna nomfazi wam sivuyiswa kukuba siye sakwazi ukunceda abantwana bethu abathathu bakwazi ukuba nobuhlobo noYehova. Siyintsapho eyonwabileyo. Ndinombulelo kuYehova ngokunditsalela kwinyaniso eseLizwini lakhe, iBhayibhile. Eneneni iyabutshintsha ubomi babantu! Loo nto ibonakala apha kum.
“Ndiziva Ndicocekile, Ndiphilile Yaye Ndonwabile.”—UVICTORIA TONG
UNYAKA WOKUZALWA: 1957
ILIZWE: EOSTRELIYA
UBOMI BANGAPHAMBILI: WAKHULA KABUHLUNGU
INDLELA ENDANDIKADE NDIPHILA NGAYO:
Ndakhulela eNewcastle, eNew South Wales. Ndingoyena umdala kubantwana abasixhenxe, utata wayenogonyamelo elinxila nomama enogonyamelo. Umama wayendibetha endithuka. Wayesoloko endixelela ukuba andilunganga yaye ndiza kutsha esihogweni. Ezo zinto zazindoyikisa.
Ngenxa yokubethwa ngumama ndandidla ngokungayi esikolweni. Xa ndandineminyaka eli-11 ubudala, ndathathwa ekhaya ndasiwa kwiziko likarhulumente lokunyamekela abantwana, kamva ndasiwa kwikhaya loonongendi. Xa ndandineminyaka eli-14 ubudala, ndazimela. Ndandingafuni ukubuyela ekhaya, ngenxa yoko ndahlala kwizitrato zaseKings Cross, idolophu yaseSydney.
Ngoxa ndandisahlala ezitratweni, ndasebenzisa iziyobisi, utywala ndiziphethe kakubi. Esinye isiganeko sandoyikisa. Ndandihlala kwigumbi lomnini wedisko. Ngolunye urhatya, kwafika amadoda amabini eze kumbona. Wathi mandiye kwigumbi lokulala, kodwa ndandibeva njengoko babethetha. Le ndoda yayifuna ukundithengisa kula madoda mabini. Ayeza kundifihla enqanaweni eyayiza kundisa eJapan ukuze ndisebenze ebharini apho. Ndatsiba ngefestile, ndabaleka.
Ndabona indoda eyayityelele eSydney, ndayichazela imeko yam ndicinga ukuba iza kundipha imali. Kunoko yandisa kwindawo eyayihlala kuyo ukuze ndihlambe ndize ndifumane into etyiwayo. Ndasuka ndahlalisana nayo. Satshata emva konyaka.
INDLELA EBUTSHINTSHE NGAYO UBOMI BAM IBHAYIBHILE:
Ukuqalisa kwam ukufunda iBhayibhile namaNgqina kaYehova, ndandididekile. Ndacaphuka ndakufumanisa ukuba nguSathana obangela ubungendawo; ndandifundiswe ukuba nguThixo obangela ukuba sibandezeleke. Kwatsho kweeqabu uNoqolomba ndisakwazi ukuba akukho mntu utshiswa esihogweni, imfundiso eyayindoyikisa ukususela ebuntwaneni.
Ndayithanda kakhulu into yokuba amaNgqina esekela izigqibo zawo eBhayibhileni. Aphila ngokuvisisana nezinto azikholelwayo. Ndandingumntu onenkani, kodwa enoba ndandisenza ntoni okanye ndisithini, ayesoloko endiphatha ngothando nangentlonelo.
Eyona nto eyandikhathaza kakhulu kukuziva ndingento yanto. Ndandizicaphukela, ndaqhubeka ndivakalelwa ngaloo ndlela nasemva kwexesha elide ndibhaptiziwe. Ndandisazi ukuba ndiyamthanda uYehova, kodwa ndandiqinisekile ukuba akanakuze amthande umntu onjengam.
Izinto zatshintsha emva kweminyaka eli-15 ndibhaptiziwe. Kwintetho eyayinikelwa kwiHolo YoBukumkani yamaNgqina kaYehova, isithethi sabhekisela kuYakobi 1:23, 24. Ezo vesi zifanisa iLizwi likaThixo nesipili esinokuzibona kuso ngendlela uYehova asijonga ngayo. Ndaqalisa ukuzibuza enoba indlela endandizijonga ngayo yayahlukile na kwindlela andijonga ngayo uYehova. Ekuqaleni ndaxhathisa. Ndandivakalelwa kukuba uYehova wayengafanelanga andithande.
Emva kweentsuku ezingephi ndafunda isibhalo esatshintsha ubomi bam. Loo vesi nguIsaya 1:18, apho kucatshulwa uYehova esithi: “Yizani, ke, silungelelanise imicimbi phakathi kwethu. . . . Nangona izono zenu zingqombela, ziya kwenziwa mhlophe njengekhephu.” Ndavakalelwa ngokungathi uYehova wayethetha nam esithi: “Yiza, Vicky silungelelanise imicimbi phakathi kwethu. Ndiyakwazi, ndiyazazi izono zakho, ndiyayazi nentliziyo yakho—nakuba kunjalo, ndiyakuthanda.”
Andizange ndikwazi ukulala ngobo busuku. Ndandisathandabuza ukuba uYehova angandithanda, kodwa ndaqalisa ukucamngca ngedini lentlawulelo likaYesu. Kwatsho kweeqwenge ndabona ukuba uYehova ebenomonde, endibonisa ukuba uyandithanda ngeendlela ezininzi. Kodwa kwakungathi ndithi kuye: “Awundithandi ngokwaneleyo. Idini lentlawulelo loNyana wakho alanelanga kum.” Kwakungathi idini lentlawulelo ndilibuyisela kuYehova. Kodwa ngoku ekugqibeleni, ekubeni ndiye ndacamngca ngesipho sedini lentlawulelo, ndiziva ndithandwa nguYehova.
INDLELA ENDINGENELWE NGAYO:
Ndiziva ndicocekile, ndiphilile yaye ndonwabile. Ndonwabe ngakumbi emtshatweni wam yaye kuyandivuyisa ukusebenzisa amava am ukuze ndincede abanye. Ndiya ndisondela ngakumbi kuYehova.
“Yayiyimpendulo Yomthandazo Wam.”—USERGEY BOTANKIN
UNYAKA WOKUZALWA: 1974
ILIZWE: ERASHIYA
UBOMI BANGAPHAMBILI: WAYETHANDA UMCULO ONGXOLAYO
INDLELA ENDANDIKADE NDIPHILA NGAYO:
Ndazalelwa eVotkinsk, indawo awazalelwa kuyo umqambi odumileyo uPyotr Ilich Tchaikovsky. Intsapho yakowethu yayingathathi ntweni. Utata wayeneempawu ezininzi ezintle, kodwa ekubeni wayelinxila, kwakusoloko kukho iingxwabangxwaba ekhaya.
Ndandingaqhubi kakuhle esikolweni yaye njengoko iminyaka yayihamba, ndaziva ndingento yanto. Ndandizikhetha ebantwini kuba ndingabathembi. Kwakungemnandanga ukuya esikolweni. Ngokomzekelo, xa kufuneka ndenze ingxelo, ndandingakwazi ukuchaza nawona magama alula endandidla ngokuwachaza lula ngamanye amaxesha. Ukupasa kwam ibanga le-6, ingxelo yayisithi: “Akaphangalelanga ngolwazi, loo nto imenza angakwazi ukusebenzisa amagama afanelekileyo okuchaza izinto.” Loo mazwi andityumza andishiya ndiludwayi. Ndaqalisa ukuzibuza ukuba iyintoni injongo yobomi bam.
Xa ndandikwishumi elivisayo ndaqalisa ukusela. Ekuqaleni xa ndisele ndandisonwaba. Kodwa ndandisithi ndakusela kakhulu, ndibe nomvandedwa. Ubomi bam babubonakala bungenanjongo. Ndaqalisa ukudandatheka, maxa wambi ndingaphumi endlwini iintsuku eziliqela. Ndacinga ngokuzibulala.
Xa ndandineminyaka engama-20 ubudala, ndafumana isiqabu. Ndathi phithi ngumculo ongxolayo. Wawundihlaziya kakhulu lo mculo yaye ndakhangela abanye abantu ababewuphulaphula. Ndakhulisa iinwele, ndagqobhoza iindlebe ndaza ndanxiba njengeemvumi endandizithanda. Njengoko ixesha lihamba, ndaba nguphuma silwe, ndingakhathali yaye ndandisoloko ndixambulisana nentsapho yam.
Ndandicinga ukuba ukuphulaphula lo mculo kuza kundonwabisa, kodwa ayizange yenzeke loo nto. Ndanditshintshile! Xa ndafumanisa izinto ezimbi ngezi mvumi zidumileyo endandizithanda, ndaziva ndingcatshiwe.
Ndaphinda ndacinga nzulu ngokuzibulala. Ekuphela kwento eyandithintelayo kukucinga ngomama nendlela eyayiza kumphatha ngayo loo nto. Wayendithanda kakhulu yaye zininzi izinto awayendenzele zona. Yayibuhlungu imeko endandikuyo. Ndandingafuni ukuqhubeka ndiphila, kodwa ndandingakwazi ukuzibulala.
Ukuze ndiphelise ezo ngcinga, ndaqalisa ukufunda iincwadi zakudala zaseRashiya. Elinye ibali lalithetha ngekroti elalikhonza kwinkonzo ethile. Ndaba nomnqweno onamandla wokufuna ukwenzela uThixo nabanye abantu izinto ezintle. Ndazityand’ igila kuThixo ngomthandazo, into endingazange ndiyenze ngaphambili. Ndacela uThixo ukuba andibonise indlela endinokubuphila ngayo ubomi obunenjongo. Njengoko ndandithandaza ndafumana isiqabu. Into eyalandela emva koko yandothusa. Emva kweeyure nje ezimbini, iNgqina likaYehova lankqonkqoza kwam laza lacela ukundiqhubela isifundo seBhayibhile. Ndikholelwa ukuba le yayiyimpendulo yomthandazo wam. Ukususela ngaloo mini, ndaqalisa ukonwaba ebomini.
INDLELA EBUTSHINTSHE NGAYO UBOMI BAM IBHAYIBHILE:
Nangona kwakunzima, ndawulahla wonke umculo wam nezinto ezinokuthanani nawo. Kodwa kwathatha ixesha elide ngaphambi kokuba ndiwulibale umculo. Nanini na ndidlula kwindawo edlala loo mculo, wawundikhumbuza ngexesha elidluleyo. Ndandingafuni ukuphazamisa amava amnandi endinawo ngezo nkumbulo. Ndayeka ukudlula kwezo ndawo. Nanini na ezo ngcinga zifika, ndandithandaza. Ukwenza loo nto kwandinceda ndaluva “uxolo lukaThixo olungaphaya kokuqonda.”—Filipi 4:7.
Njengoko ndifunda iBhayibhile, ndafunda ukuba amaKristu amele achazele abanye izinto azikholelwayo. (Mateyu 28:19, 20) Ndandizixelela ukuba andinakuze ndiyenze loo nto. Kwangaxeshanye, izinto endandizifunda zazindonwabisa zindenza ndibe seluxolweni. Ndandisazi ukuba abanye abantu nabo kufuneka bayifunde le nyaniso. Nangona ndandisoyika, ndaqalisa ukuthetha nabanye ngezinto endandizifunda. Yandothusa into yokuba ukuthetha nabanye abantu ngeBhayibhile kundenze ndizithembe ngakumbi. Kwakhona kwazenza zendela ezi nkolelo entliziyweni yam.
INDLELA ENDINGENELWE NGAYO:
Ngoku nditshatile, ndonwabile kwaye ndiye ndavuyiswa kukunceda abantu abaninzi bafunda iBhayibhile kuquka udadewethu nomama. Ukukhonza uThixo nokunceda abanye bafunde ngaye kuye kwandenza ndaphila ubomi obunenjongo.